UNS OSTAJE U KONKURSNIM KOMISIJAMA, DRUGA UDRUŽENJA POGAZILA DOGOVOR\nUdurženje novinara Srbije (UNS) saopštilo je da će petoro njihovih članova nastaviti rad u komisijama za medijske projekte Ministarstva kulture i informisanja, kako bi se, prema njihovim rečima, obezbedila kontrola budžetskih izdvajanja za medije i da žali što druga udruženja odbijaju dogovor sa Ministarstvom.\n“UNS žali što su Nezavisno udruženje novinara Srbije (NUNS) i Asocijacija medija odbili dogovor sa Ministarstvom, napravljen na osnovu strategije koju su predstavnici udruženja prethodno dogovorili. Predstavnici UNS, NUNS i Asocijacije medija su Ministarstvu u ponedeljak izneli zajednički predlog o povratku članova ovih udruženja u komisije, koji je ministar Vladan Vukosavljević prihvatio, da bi taj dogovor NUNS i Asocijacija medija samo nekoliko sati kasnije pogazili”, navodi se u saopštenju.\nUNS je naveo da je zajednički predlog bio da se poveća broj njihovih članova u komisijama i da predstavnici udruženja provere kako su novac podelile komisije koje su već završile rad.\n“Da bi ovaj dogovor bio postignut, UNS je bio spreman da se u korist ostalih udruženja odrekne jednog člana komisija. UNS drži do svog pregovaračkog kredibiliteta i neće poreći datu reč”, naveo je UNS i dodao da nije bio zadovoljan prvobitnom raspodelom mesta u komisijama ministarstva, jer je “kao najbrojnije novinarsko udruženje u zemlji dobio samo dva mesta”, a udruženja za koja prošle godine nisu ni poslovala, četiri.\nUNS je naveo da je posle razgovora u Ministarstvu dobio još tri člana komisije i da smatra da se samo prisustvom članova reprezentativnih udruženja u konkursnim komisijama može obezbediti interes javnosti da dobije tačno i pravovremeno informisanje i nastaviće da radi na poboljšanju medijskih konkursa na svim nivoima.


Milojević: "Nismo zaslužili pobedu" - Sportske.net\nMilojević: "Nismo zaslužili pobedu"\nTrener košarkaša Mega Leksa Dejan Milović rekao je da njegova ekipa zbog lošije igre u drugoj četvrtini nije zaslužila pobedu protiv Budućnosti, ali da veruje da će kako takmičenje u Jadranskoj ligi bude odmicalo igrati sve bolje.\n"Čestitam Budućnosti. Bila je bolja. Igrom u drugoj četvrtini nismo zaslužili pobedu i da nas sreća pogleda na kraju. Sve se u životu mora da se zasluži. Ali, mi ovoga puta nismo bili taj tim. Ključne momente smo igrali loše, dva puta napravili prekršaj na tri poena, kada smo prišli na šest razlike i kada je igra izgledala kako treba. Moramo da izvučemo pouke", rekao Milojević za klupski sajt.\nKošarkaši Mege izgubili su sinoć na svom terenu u Sremskoj Mitrovici od Budućnosti sa 81:85, u trećem kolu Jadranske lige i pretrpeli drugi poraz u takmičenju. Budućnost ima sve tri pobede.\nMilojević je naveo da njegovu ekipu čeka težak raspored, ali da veruje da će vremenom igrati sve bolje.\n"Sledi Zvezda u gostima, a zatim Cedevita kod kuće. U tri kola praktično igramo sa tri najjače ekipe. Ali, raspored je takav i mi gledamo da izvučemo najviše što možemo. Verujem da će vremenom ovaj tim igrati sve bolje i da prave partije Mege tek dolaze", rekao je on.\nKošarkaš Mege Vlatko Čančar rekao je da je njegova ekipa igrala slabo u prvom poluvremenu, da se nije držala dogovora sa trenerom, ali da se nije predala i da je na kraju "teško prodala kožu".\n"Očekivali smo veoma tešku i fizički napornu utakmicu. Ekipa Mege je poznata po tome da se 40 minuta ne predaje i da igra veoma jako i čvrsto. Naš prvi zadatak je bio da odgovorimo na tu energiju sa više trčanja i boljom odbranom. Takvim pristupom došli smo u situaciju da imamo bolje napadačko veče i gotovo sve vreme imali prednost. Na kraju, sami smo krivi što smo malo iskomplikovali situaciju. Ali, u svakom slučaju, zaslužena pobeda. Odmah 'zatvaramo' ovaj meč i mislima se okrećem narednom protivniku", rekao je on.


Dačić: Svako u svetu zna da je Kosovo srpska reč i srpska teritorija : Nadlanu.com\nDačić: Svako u svetu zna da je Kosovo srpska reč i srpska teritorija\nObjavljeno 25. okt 2013. / 11:17:28\n"Poruka turskog premijera Erdogana je nediplomatska. Takve reči, izrečene u Prizrenu, sigurno ne doprinose političkoj stabilnosti na Kosovu i Metohiji, niti vraćaju poverenje između Srba i Albanaca", rekao je Dačić za "Novosti".\nMinistarstvo spoljnih poslova Srbije osudilo je u četvrtak izjavu turskog premijera Redžepa Tajipa Ergodana na Kosovu i Metohiji, saopštivši da takve izjave ne mogu biti prihvaćene kao prijateljske i odstupaju od uveravanja koja zvaničnici u Beogradu dobijaju u kontaktu sa turskim kolegama.\n"Dušanov grad je verovatno najneprimerenije mesto za takve izjave. Svako u svetu zna da je Kosovo srpska reč i srpska teritorija, čak i oni koji su priznali tu kvazi državu", navelo je Ministarstvo u saopštenju.\nErdogan je u sredu tokom posete Prizrenu rekao da je "Kosovo Turska, a Turska Kosovo". Kosovo i turski narod imaju istu istoriju i civilizaciju, rekao je Erdogan i dodao da "jezici, religija, lica mogu biti drugačiji" ali da smo svi "deca iste zemlje," preneli su mediji.\n"Kad dođem na Kosovo osećam se kao kod kuće. Turska je bila među prvim zemljama koje su priznale nezavisnost Kosova i mi ćemo nastaviti da pomažemo Kosovo", rekao je Erdogan, prenela je agencija ATA.\nivica dačićkosovoredžep tajip erdogan


Nekadašnji direktor JAT ervejza Predrag Vujović izjavio je danas za N1 da bi ministar finansija Dušan Vujović trebalo da napravi tim i da, u ime Vlade Srbije, tuži Etihad za gubitke koji su nastali u poslovanju Er Srbije.\n„Niti se Vlada Srbije ili neko sa strane mešao u način poslovanja Er Srbije, Etihad je sam vodio kompaniju pet godina. Ovako kako sad postoji, ova kompanija nema perspektivu opstanka. Uopšte. Ona samo može da pravi gubitke“, ocenio je Vujović.\n„Kompanija nije imala perspektivu da opstane u toj varijanti, iz prostog razloga što multinacionalna kompanija kao što je Etihad nikad ne može da napravi nacionalnu kompaniju. To su dve potpuno različite koncepcije“, smatra on.\nVujović ponavlja da Etihad nema nijedan trošak što se tiče Er Srbije i da Etihad nije preuzeo nikakav rizik na sebe, a da je istovremeno apsolutna kontrola vođenja kompanije u njihovim rukama.\nGovoreći o tome ide li Er Srbija u pravcu „low cost“, Vujović je rekao da ne možete sami sebe da proglasiti i da ne postoji državna kompanija, niti ona sa većinskim državnim vlasništvom da je niskotarifna.\n„Jeste porastao broj putnika, ali po drastično nižim tarifama, pa prihoda nema. Nacionalna kompanija može da vozi i bez prihoda, ali ne može država da plaća ceh svih ideja – koncept „moja ideja, vaše pare“ ne može dugo da traje“, smatra Vujović.\n„To košta milijardu“, ukazao je Vujović.\nViše iz ove kategorije « Na svim graničnim prelazima GUŽVE POČINJU DANAS, evo koji su udarni dani i šta bi još trebalo da znate\tAUTOSTOPERI IZ PAKLA Vozač iz Šida stao da pomogne četvorici momaka, oni ga skinuli do GOLE KOŽE, opljačkali i oteli auto »


Dakar 2017, etapa 10 : Leb pobedio, Peterhansel se sudario sa motorom\nSebastijan Leb u Pežou osvojuo je trenutno desetu etapu na Dakar reliju 2017, dok je njegov glavni konkurent Stefan Peterhansel imao kontakt sa takmičarem na motoru. Međutim, očekuje se da će Petrehanselu biti vraćeno vreme, koje je izgubio zato što je stao da pomogne vozaču posle incidenta, pa bi tako aktuelnom šampionu mogla biti data pobeda na etapi i samim tim bi pretekao Leba u generalnom plasmanu. Leb je započeo dan sa dva minuta prednosti u odnosu na Peterhansela, ali je većinu toga izgubio već na prvoj kontrolnoj tački, da bi se Peterhansel zatim sudario sa vozačem KTM-a, Simonom Marčićem. Marčić je slomio nogu, a Peterhansel je stao i izgubio oko deset minuta da bi pomogao Slovencu, pre nego što je stigla medicinska ekipa. Uprkos izgubljenom vremenu, Francuz nije bio toliko daleko iza Leba tokom prvog dela etape, a Leb je bio iza trećeg Pežoa, Sirila Desprea. Ipak, posle vezne deonice, Leb je uhvatio ritam i pretekao Desprea i na cilju imao 2m 33s prednosti. Peterhansel je kasnio skoro sedam minuta na trećem mestu, sa vremenom koje je izgubio dok je stajao i pomagao Maričiću, koje bi trebalo da mu se vrati.\nDakar reli 2017-Otkazana deveta etapa\nOrganizatori Dakar relija su bili primorani da otkažu dugo očekivanu "Super Belen" etapu, devetu po redu. Današnja etapa je bila predviđenja da se vozi u dužini od 406 kilometara, a opisana je kao potencijalno odlučujuća etapa za određivanje pobednka ovogodišnjeg Dakar relija .\nMeđutim, organizatori su bili primorani da otkažu devetu etapu. Suština problema leži u klizištu koje se dogodilo između završetka specijalnog vremenskog dela i Salta bivouac, 160 kilometara od odredišta. Pomoćna vozila i veliki broj takmičara su bili usmereni na različit put kroz San Antonio de los Cobres, ali se pokazalo neizdrživo za pojedine što je rezultiralo da ne uspeju na vreme da se pripreme za današnju etapu\nDakar reli 2017-Otkazana šesta etapa\nŠesta etapa Dakar relija 2017 je otkazana zbog loših vremenskih uslova u Boliviji. Jučerašnja peta etapa od Tupize do Orura je skraćena u svim kategorijama, zbog pljuska koji je pogodio područje oko Orura i učinio neke od staza nemogućim za vožnju. Uslovi su se pogoršali, a organizatori relija su odlučili da otkažu današnju etap, koja je trebali da iznosi 786 kilometara (527 kilometara brzinskog ispita), od Orura do bolivijske prestonice La Paz. Otkazivanjem šeste etape znači da su takmičari dobili dva dana odmora, zvanična pauza je trebala da se održi u La Pazu u nedelju.\nDakar reli se nastavlja u ponedeljak, a prvi u generalnom plasmanu u klasi automobila je, Stefan Peterhansel u Pežou, u kategoriji motora je prvi Sam Sanderlend sa KTM motorom, dok je Herard De Roj prvi u konkurenciji kamiona sa Ivekom.\nDakar 2017, 5. etapa - Leb najrži, Peterhansel prešao u vođstvo\nSebastijan Leb je osvojio drugu etapnu pobedu na Dakar reliju 2017, dok je njegov timski kolega u Pežou, Stefan Peterhansel, prešao u vođstvo u generalnom plasmanu. Uprkos tome što je brzinski ispit prekinut na pola, Peterhansel i Leb su uspeli da naprave dovoljnu prednost u odnosu na treći Pežo Sirila Deprea i preteknu ga u poredku.\nDanašnja etapa u Boliviji vozila se od Tupize do Orura i trebala je da ima brzinski ispit dug 447 km, ali je zbog loših vremenskih prilika oko Orura organizator bio primoran da pomeri cilj na zonu neutralizacije. Pošto je izgubio vođstvo na četrvtoj etapi zbog problema sa motorom, Leb je imao kontrolu sve vreme i vodio na svakoj kontrolnoj tački do cilja etape. Francuz je u jednom momentu imao šest minuta prednosti u odnosu na svog najbližeg rivala Nanija Romu (Tojota), ali je njegova pogreška u navigaciji omogućila Romi da završi na svega 44 sekunde zaostaka za njim.\n3. etapa - Stefan Peterhansel osvojio prvu etapnu pobedu, Naser Al Atijah u problemima\nAl-Atijah je vodio većinu treće etape i izgledalo je kao da može da preuzme vođstvo u generalnom plasmanu od Sebastijana Leba, na kraju dana, međutim, njegova Tojota Hajlaks je pretrpela znatna oštećenja i bio je prisiljen da stane. Nakon prva dva dana relija koji su se vozili na nivou mora, danas se etapa od San Migela de Tukmana do Huhuja, vozila na visokoj nadmorkoj visinina pred dolaskom relija u Boliviju. Deonica na kojoj se mere vremena je bila podeljena u dve sekicije, uvodna od 240 km i zatim još 124 km, povezane veznim sektorom, gde su se automobili peli preko 5000 metara iznad nivoa mora.\nLeb je započeo dan sa 28 sekunudi prednosti ispered Al-Atijaha, ali njegova prednost se istopila odmah na početku. Kataranin je napravio četiri minuta prednosti tokom, za navigaciju teških, uvodnih kilometara. Tokom ostatka prve merne deonice, Peterhansel je krenuo u lov na Al-Atijaha, ali je on uspeo da zadrži Francuza iza, ušavši u vezni sektor sa preko dva minuta prednosti. Ipak, napadu na prvo mesto je uskoro došao kraj, kada je Al-Atijah ušao u drugu mernu deonicu, on je otkinuo točak i bio prisiljen da se zaustavi. Stajao je skoro sat vremena pre nego što je uspeo da osposobi automobil i nastavi reli.\nDakar reli 2017- Prva etapa\nDakar reli ne radi nežne uvode, a ovogodišnja prva etapa Dakar relija je startovala od Asunciona odakle je su takmičari krenuli u pustinju. Kratka i slatka specijalna staza donela je prve rezultate, i neka poznata imena prave svoj put ka vrhu tabele.\nStartovao 39. Dakar reli\nEtapom od paragvajskog glavnog grada Asunciona do argentinske Resistencie dužine 454 km, danas startuje 39. reli Dakar. Najprestižnije takmičenje u reliju već devetu godinu uzastopno održava se Južnoj Americi, nakon sigurnosnih problema na afričkom kontinentu. Vozače u 12 etapa ukupno očekuje više od 9.000 km, a cilj će biti 14. januara u Buenos Airesu.


Naši veslači osvojili sedam medalja na Balkanijadi u Višegradu\n"DELFINI" UOČI FINALA PRE FINALA SA HRVATSKOM "Više želimo pobedu, odgovor stiže u četvrtak uveče!"\nSVADBA SVE BLIŽA Velimir Stjepanović u jeku priprema /FOTO/\nNajbolji srpski plivač Velimir Stjepanović odlučio je da je dosta momačkog života.\nFOTO: Žestok rad plivačkih reprezentativaca sa Čavićem u Kragujevcu\nReprezentativci Srbije u plivanju dobili su priliku da treniraju u Kragujevcu pod dirigentskom palicom Milorada Čavića, evropskog, svetskog i olimpijskog osvajača brojnih odličja.\nŠTETA Stjepanović stao u polufinalu Glazgova\nNaš plivač Velimir Stjepanović nije uspeo da se plasira u finale trke na 100 metara slobodnim stilom na Evropskom prvenstvu u Glazgovu.\nSelektor vaterpolo reprezentacije Srbije Dejan Savić ocenio je da je njegova ekipa zasluženo pobedila Španiju u Svetskoj ligi, iako je igrala u oslabljenom sastavu.\nAUTOBIOGRAFSKI "PREOKRET" Mitrović stavio karijeru između korica - od prvih koraka do zlata u Riju\nGolman vaterpolo reprezentacije Srbije Branislav Mitrović napisao je knjigu, u kojoj je opisao karijeru - od prvih koraka do zlatne medalje na Olimpijskim igrama u Rio de Žaneiru.\nPRVENAC U VATERPOLO ELITI Partizan potopio Hanover u Ligi šampiona\nVaterpolisti Partizana su upisali prvu pobedu u Ligi šampiona. Mlada ekipa crno-belih je nadigrala Hanover sa 13:9 (6:2, 3:2, 3:3, 1:2) i tako je "fenjer" u grupi B prepustila upravo nemačkom predstavniku.\nPOČELA SUPERLIGA Vaterpolisti Partizana slavili u Kragujevcu\nU prvoj utakmici prvog kola Superlige, vaterpolisti Partizana pobedili su Radnički u Kragujevcu sa 11:5 (2:1, 3:3, 3:1, 3:0).\nPrvog dana Gran prija u Zrenjaninu oboreno čak 16 državnih rekorda u plivanju\nSrpski Gran pri - Kup Zrenjanin 2013. u plivanju, koji se održava od 7. do 10. novembra na Gradskom bazenu u Zrenjaninu, u okviru SRC "Jug", počeo je više nego odlično, jer su svi posetioci kako na samom bazenu tako i pored kućnih kompjutera (ove godine po prvi put u mogućnosti su svi ljubitelji plivanja širom sveta da gledaju polufinala i finala uživo) mogli da već prvog dana budu svedoci obaranju 16 nacionalnih rekorda.\n"NAGRADA" ZBOG POBEDE Dejan Savić častio "delfine" sa PET JAKIH TRENINGA\nSelektor reprezentacije Srbije Dejan Savić, posle ubedljive pobede nad Slovačkom 13:5 za overu plasmana u četvrtfinale Evropskog prvenstva u Barseloni, izjavio je da će svoje vaterpoliste "nagraditi" sa pet jakih treninga.\nVučić čestitao uspeh kajakašima i kajakašicama: Na najbolji način ste predstavili zemlju\nPredsednik Vlade Srbije Aleksandar Vučić čestitao je danas srpskim kajakašima i kajakašicama izuzetan uspeh koji su ostvarili na Evropskom prvenstvu u kajaku i kanuu u Češkoj.\nSrbiju na šampionatu sveta u veslanju predstavlja petoro takmičara\nSvetsko prvenstvu u veslanju počinje u nedelju u Sarasoti, u SAD, a Srbiju će na tom takmičenju predstavljati petoro reprezentativaca koji će nastupiti u tri čamca.\nSrpski veslački četverac, u sastavu Igor Đerić, Veselin Savić, Nenad Beđik i Igor Pivač, nije uspeo da se plasira u finale Svetskog prvenstva u austrijskom Otenshajmu, ali ima još šansu za olimpijsku vizu.


22.10.2021 08:11 Autor: Raport.ba\nPredsjednik Sjedinjenih Američkih Država Joe Biden rekao je kako SAD imaju obavezu da brane Tajvan te će stati u odbranu otoka na koji Kina polaže pravo.\n“Da, imamo obavezu da to učinimo”, rekao je Biden, odgovarajući na pitanje da li će Amerika stati u odbranu Tajvana, koji se žalio na pojačan vojni i politički pritisak Kine da prihvati kineski suverenitet.\nIz Bijela kuće su saopćili da Biden nije objavio bilo kakvu promjenu američke politike, kao i da nema nikakve promjene. U saopćenju nije bilo komentara o tome da li su Bidenove riječi pogrešno protumačene.\n“Američki odbrambeni odnosi sa Tajvanom regulisani su sa Zakonom o odnosima sa Tajvanom. Pridržavamo se svojih obaveza u skladu sa Zakonom i nastavićemo da podržavamo samoodbranu Tajvana, te da se protivimo bilo kakvim jednostranim izmjenama statusa quo”, ističe se u saopćenju.\nPROČITAJTE Putin i Biden sutra o Ukrajini\nTagovi: Joe Biden Kina SAD Tajvan\nDemokratski poslanici Parlamenta SAD-a predložili zakon o borbi protiv koronavirusa „težak" milijarde dolara\nHag: Otvorena istraga o američkim ratnim zločinima u Afganistanu\nSAD odobrile vakcinu Pfizer za djecu od 12 do 15 godina


Prijedor: Sutra počinje isplata oko 235.000 KM podsticaja - PrijedorDanas.com - Prijedorski gradski portal\nadmin December 2, 2021 Prijedor: Sutra počinje isplata oko 235.000 KM podsticaja2021-12-02T10:45:41+01:00 Svakodnevno\nU Prijedoru sutra počinje isplata oko 235.000 KM podsticaja iz budžeta grada poljoprivrednim proizvođačima po više osnova.\nVršilac dužnosti načelnika Odjeljenja za poljoprivredu i ruralni razvoj Danijel Egić izjavio je na današnjoj pres konferenciji da se radi o podsticajima za uzgoj muznih krava, steonih junica, tov bikova i svinja, za uzgoj ovaca i koza i za poljoprivrednu mehanizaciju.\n“Ovim mjerama obuhvaćeno je oko 200 poljoprivrednih proizvođača”, rekao je Egić novinarima u Prijedoru.\nOn je podsjetio da je ovo odjeljenje kao samostalno osnovano ove godine i da su od tada određene stavke u podsticajima povećane, kao na primjer sa osam na deset KM za ovčarstvo, a određene po prvi put uvedene, kao na primjer podsticaj za kozarstvo.\n“Ispravili smo jednu nepravdu iz ranijeg perioda kada ja za tov bikova, steonih junica i muznih krava malim porodičnim gazdinstvima isplaćivano 75 KM po grlu, a pravnim licima i preduzetnicima po 100 KM. Sada je svima jednako – po 100 KM”, pojasnio je Egić.\nOn je dodao da je povećan i iznos za mehanizaciju kao mjera koja može puno da doprinese u vremenu manjka radne snage.\n“Krajem novembra završene su prijave za podsticaje za pšenicu. Lani smo imali 37 poljoprivrednih proizvođača koji su ostvarili ovo pravo, a ove godine imamo oko 60 prijavljenih”, zaključio je Egić.\n« Repertoar kina Kozara: Deset u pola\nJedno lice iz Prijedora pozitivno na virus korona: Novih 146 zaraženih u RS »\nJanuary 16, 2022, 12:07 pm


Kultura - Dve izložbe u galeriji Rima - Vesti iz Kragujevca i Šumadije - Pressek.rs\nDve izložbe u galeriji Rima\nKultura Ponedeljak, 23. novembar 2020.\nPublika će se na izložbama upoznati sa radovima dvojice istaknutih srpskih i jugoslovenskih umetnika čije apstraktno slikarstvo je sa uspehom bilo prepoznato i prihvaćeno u pariskoj umetničkoj sredini pedesetih i šezdesetih godina 20. veka.\nNajpre će u sredu 25. novembra u Kragujevcu biti otvorena izložba Milorada Bate Mihailovića posvećena do sada neizlaganim radovima iz njegovog prvog pariskog perioda, nastalim između 1953. godine i početka šezdesetih godina 20. veka.\nDva dana kasnije, u petak 27. novembra u Beogradu otvara se izložba Đorđa Ivačkovića (1930-2012) čiji fokus je na grupi slika velikih formata nastalih povodom umetnikovog nastupa na Pariskom bijenalu 1965. godine.\nUsled pogoršane epidemiološke situacije izostaće svečana otvaranja, ali će zainteresovana publika, uz poštovanje preporučenih preventivnih mera, izložbe moći premijerno da poseti na dan otvaranja u periodu između 18 i 20 sati.\n· Ponedeljak, 23. novembar 2020. Kragujevac: Knjaževsko-srpski teatar otkazao predstave do kraja novembra\nIzložba Nade Arnaut u kragujevačkom SKC-u


Najvažniji datumi u historiji FK Sarajevo: Šampionski trofeji, pobjede u finalima Kupa, evropski trenuci... | Faktor.ba\nNajvažniji datumi u historiji FK Sarajevo: Šampionski trofeji, pobjede u finalima Kupa, evropski trenuci...\nObjavljeno: 02.11.17 u 12:22\nFudbalski klub Sarajevo prije devet dana proslavio je 71. rođendan. U velikoj dvorani Fiskulturnog doma u Sarajevu 24. oktobra 1946. godine došlo je do spajanja Udarnika i Radnika u novo društvo, koje je zvanično nazvano Torpedo.\nFK Sarajevo 24. oktobra proslavilo 71. rođendan\nDeset dana nakon osnivanja, Torpedo je odigrao prvu utakmicu u sklopu Republičke lige, te u duelu sa travničkim Bratstvom slavio je sa 6:0.\nTorpedo je plasman u Prvu ligu izborilo 30. jula 1947. godine na gostovanju u Novom Sadu, kod ekipe Sloge, gdje je uspješno odbranio prednost stečenu u Sarajevu. Nedugo zatim, na Vanrednoj skupštini održanoj 5. oktobra 1947. godine SD Torpedo mijenja ime u Sarajevo, koje je ostalo nepromijenjeno do danas.\nU sklopu fudbalske lige bivše Jugoslavije, Sarajevo je u dva navrata osvajalo trofej prvaka, čime je bordo-bijeli klub najuspješniji bh. klub u tadašnjem prvenstvu. FK Sarajevo osvajao je i titule prvaka Bosne i Hercegovine, ukupno tri puta, a tome treba dodati i pet trofeja osvajača Kupa naše države.\nOsim u nacionalnim takmičenjima, FK Sarajevo zabilježio je značajne uspjehe na međunarodnoj sceni u toku svoje uspješne historije.\nPovodom 71. rođendana FK Sarajevo je pripremilo pregled najznačajnijih dođagaja u historiji kluba.\nŠampionski trofeji, pobjede u finalima Kupa, mnogi nezaboravni evropski trenuci... Pogledajte historijski timeline Fudbalskog kluba Sarajevo! Sve najvažnije detalje u historiji Bordo tima možete pogledati OVDJE.\nTagovi: FK Sarajevo rođendan Asim Herhatović Hase


Sutra počinje novo suđenje u slučaju Kontrast | Autonomija\nSutra počinje novo suđenje u slučaju Kontrast\nPorodice stradalih u požaru su više puta protestovale zbog sporosti pravosuđa u ovom procesu\nObnovljeno suđenje za požar u novosadskoj diskoteci “Kontrast”, u kojem je pre dve godine poginulo šestoro mladih ljudi, počeće sutra pred Višim sudom u glavnom gradu Vojvodine.\nSuđenje ponovo počinje, jer je sudija Zora Jamušakov u međuvremenu otišla u penziju pa je slučaj preuzeo sudija Borivoje Pap.\nPrvo suđenje je počelo u januaru 2013. godine, održano je ukupno oko 50 ročišta i saslušano više od stotinu svedoka. Zbog ponavljanja postupka, moraju se ponovo pregledati svi spisi, izjave svedoka i brojna veštačenja. Optuženi za tragediju u “Kontrastu” su vlasnik objekta Alojz Ganić (70), zakupci lokala Slaviša Stanišić (48), Dejan Ratković (38) i električar Miroslav Papuga (52).\nPorodice stradalih u požaru su više puta protestovale zbog sporosti pravosuđa u ovom procesu. Ministar pravde Nikola Selaković nedavno je u Novom Sadu najavio da će zatražiti nadzor nad ovim suđenjem.\nU požaru u Kontrastu 1. aprila 2012. godine, poginuli su Marina Aničić (25), Zoran Ignjatović (28), Marko Pavlović (29), Renato Vuković (21), Milena Dalmacija (26) i Tamara Miladinović (25).


OVO SU SVI ČEKALI DA VIDE Dan nakon Srđanove objave koja je podigla prašinu EVO KO VODI jutarnji na Prvoj – OnlineVesti\nby admin September 22, 2020, 8:09 pm 1k Views\nNakon što je Srđan Predojević juče sve zbunio objavom na Instagramu, najavivši za danas jutarnji program na “Prvoj”, iako su on i Jovana Joksimović dali otkaz, svi su se pitali ko će ovog jutra pozdraviti gledaoce kraj malih ekrana. TV “Prva” sinoć je najavila da će program voditi Filip Čukanović i upravo se on jutros pojavio u studiju.\nUprkos Srđanovoj objavi, u studiju “Prve” ovog jutra nisu se pojavili ni on ni Jovana, već emisiju vodi Filip Čukanović, koji je bio domaćin jutarnjeg programa tokom leta, dok su Predojević i Jovana bili na zasluženom odmoru.\nPodsetimo, juče je Srđan Predojević najavio ko su gosti u njihovoj današnjoj emisiji. Instagram nalog “Prve TV” nije preneo njegovu objavu, iako je to bio običaj do danas, a sinoć je objavljeno da će emisiju, na posletku, voditi Filip Čukanović.\n“Znao je da sam samo njega imala”


Tači se odrekao prava na redovno preispitivanje pritvora - Kosovo Online\n27. Avgust 2021. • 14:27\nNaime, sudija je konstatovao da Tači želi da sačeka odluku žalbenog veća o njegovoj žalbi na rešenje sudije kojim mu je 23. jula produžen pritvor, a prema pravilima suda pritvor se ispituje na svaka dva meseca nakon izjašnjenja tužilaštva i odbrane.\nTačijeva odbrana je u prilog svom zahtevu navela da će ovo biti prvi put da žalbeno veće razmatra i odlučuje o njegovom predlogu za privremeno puštanje na slobodu u "trećoj državi", te da će od te odluke zavisiti i sva dalja njihova izjašnjenja o pritvoru.\n"Treće države", izuzev Kosova i njihove garancije da Tači neće pobeći, deo su poverljivog dopisa Tačijeve odbrane.\nSudija je u odluci Tačiju odobrio da mu svoje izjašnjenje o daljem pritvoru podnese u roku od 10 dana nakon odluke žalbenog veća o njegovoj žalbi na produženje pritvora.\nInače, predsednica Specijalizovanih veća Kosova sa sedištem u Hagu Katerina Trendafilova odredila je u četvrtak sastav veća koje će odlučivati o žalbi odbrane bivšeg kosovskog predsednika.\nTo su sudije Majkl Pikard, Emilio Gati i Nina Jergensen, a njihova odluka može se očekivati tokom septembra.\nSva četvorica nekadašnjih šefova OVK su optužena za niz ratnih zločina i zločina protiv čovečnosti i terete se za zločine širom 40 mesta u kojima su ljudi neosnovano lišavani slobode, mučeni i ubijani, a za koje im preti kazna doživotnog zatvora.\nHag Hašim Tači Kadri Veselji Redžep Seljimi Jakup Krasnići\nTo odlucuje uvek sud ne neko drugi i treci i kako kome sta odgovara !!!!\nGaši: Tužilaštvo u Hagu uradilo jako malo, duge procedure na štetu optuženih lidera OVK\nAdvokat Tom Gaši izjavio je za Ekonomiu onlajn da su procedure Specijalnog suda u Hagu, u čijem pritvoru se nalaze bivše vođe OVK, duge i nepotrebne. Prema njegovim riječima, advokatima nije dostavljen materijal potreban za pripremu odbrane.\nZavršena letnja pauza u Specijalnom sudu u Hagu, prvo suđenje Mustafi u septembru\nAdvokat Emerson: Veselji smatra da ga drže kao taoca u Hagu\nU Hagu danas statusna konferencija u procesu protiv lidera OVK


Dan bez automobila: Svi na bicikl, bogate nagrade za učesnike - BIGportal.ba\n22 Septembra, 2021 22 Septembra, 2021 021\nBiciklijada pod nazivom „Dva su točka dovoljna“ biće održana danas kroz Banjaluku, u organizaciji Banjalučke kritične mase i Centra za životnu sredinu, uz podršku Grada.\nRegistracija učesnika je u 17 časova na parkingu kod „Kraša“, a start je zakazan za 18 časova.\n-Nakon biciklijade, za sve učesnike pripremljena je tombola sa bogatim nagradnim fondom. Među glavnim nagradama su električni bicikl i trotinet koje je obezbijedila Evropska unija u BiH, zatim bicikl koji poklanja Grad Banjaluka, te druge vrijedne nagrade – poručuju iz Gradske uprave.\nNaime, danas se obilježava Dan bez automobila kao centralni događaj Evropske sedmice mobilnosti. Banjaluka se i ove godine priključila zajedno sa 3.000 gradova iz cijelog svijeta obilježavanju Evropske sedmice mobilnosti u nastojanju da se ukaže na značaj zdrave životne sredine, pješačenja, biciklizma, te na neophodnost manjeg korištenja automobila, a većeg korištenja javnog prevoza.\nDanas će u centralnoj gradskoj ulici biti obustavljen saobraćaj u periodu od 12 do 21 čas, na dionici od Narodnog pozorišta Republike Srpske do Parka „Petar Kočić“ za sva vozila, osim za autobuse.\nZa vrijeme trajanja obustave, saobraćaj će regulisati i preusmjeravati pripadnici Ministarstva unutrašnjih poslova Republike Srpske.\nZa vrijeme trajanja obustave biće izvršeno i mjerenje aerozagađenja pokretnom ekološkom stanicom u Parku “Petar Kočić”, kako bi se uporedili podaci aerozagađanja kada je saobraćaj obustavljen sa podacima kada se saobraćaj odvija.


Konferencija o životnoj sredini i energetskoj efikasnosti u regionu JIE\nU četvrtak 6. oktobra 2011. u prostorijama Privredne komore Srbije Radna grupa za životnu sredinu GD-a organizovala je Konferenciju o životnoj sredini i energetskoj efikasnosti u regionu Jugoistočne Evrope u saradnji sa Agencijom za energetsku efikasnost RS, Ujedinjenim nacijama u Srbiji, WWF-om i Centrom za monitoring i evaluaciju. Poseban osvrt je dat na situaciju u Srbiji kao i potrebu da se Zakon o racionalnoj upotrebi energije što pre usvoji i primeni.\nNa konferenciji su učestvovali, pored organizatora, i predstavnici Ministarstva životne sredine, rudarstva i prostornog planiranja, Ministarstva za infrastrukturu i energetiku, Privredne komore Srbije, Centra za čistiju proizvodnju Srbije, SKGO, Gradske uprave Beograda (Sekretarijat za komunalne i stambene poslove – Uprava za energetiku), Centra za energetsku efikasnost Makedonije, CEDEF-a, kao i predstavnici privatnog sektora.\nIzlaganja učesnika su ilustrovala trenutnu poziciju Srbije u pogledu energetske efikasnosti, posebno u poređenju sa zemljama u regionu. Predstavljeni su primeri dobre prakse kod nas, koji su pokazali šta kompanije mogu da urade kada je unapređenje energetske efikasnost u pitanju i kako mogu da upotrebe raspoložive kredite.\nEksperti iz EU su naš novi predlog zakona ocenili kao najbolji u regionu. Ova pohvala je dobar podsticaj za usvajanje i primenu zakona, koji će doprineti neophodnom poboljšanju energetske efikasnosti kod nas. Konferencija je završena velikom panel diskusijom gde su učesnici definisali izazove i barijere za unapređenje energetske efikasnosti u svim sektorima potrošnje, kao i aktuelnosti koje nadležne državne institucije upravo sprovode sa ciljem da se ova oblast reguliše i unapredi.\nDonošenje zakona o racionalnoj potrošnji energije, koji je nastao pre šest godina, otvara pristup evropskim fondovima, koje je EU već namenila za pomoć Srbiji u sektoru energetike i zaštite životne sredine. Zakon, koji je od strane EU ocenjen kao najprogresivniji, predviđa niz mera za povećanje kontrole upotrebe energije u Srbiji na različite načine, čijim usvajanjem i implementacijom bi se uštedela sredstva koja bi bila upotrebljena za nove investicije u energetskom sektoru kao i razvoju privrede, infrastrukture, ali i sprovođenju mera za očuvanje životne sredine.\n“Moving to sustainable energy“, Andreas Beckmann WWF\n“Poticanje energetske efikasnosti u Hrvatskoj“, UNDP Hrvatska\nPrimer dobre prakse Sunce Marinkovic\nPrimer dobre prakse Coca Cola Hellenic\nPrimer dobre prakse ProCredit banka


Evro kotirao rekordno i stigao sasvim blizu 148 jena : Nadlanu.com\nEvro kotirao rekordno i stigao sasvim blizu 148 jena\nObjavljeno 28. jul 2006. / 00:00:00\nEvro je u četvrtak na evropskom deviznom tržištu kotirao sasvim blizu 148 jena, što je nov najviši kurs, a tržišni analitičari navode da je takav odnos dveju moćnih valuta logična posledica velike kamatne razlike koja sada postoji između zone evra i Japana. Napredovanje evra prema jenu takođe se objašnjava i najavom Evropske centralne banke (ECB) da će početkom avgusta još jednom povisiti ključnu kamatu, dok je Banka Japana (BOJ) saopštila da neće previše žuriti da učini isto.\nOsnovna kamata ECB trenutno je 2,75, a istovetna interesna stopa BOJ svega 0,25 procenata. Na Londonskoj deviznoj berzi zabeležen je i rast evra prema dolaru i većini drugih jačih konkurenata, u uslovima kad su privredni pokazatelji u zoni evra sve solidniji, prenele su agencije. Zajednička valuta 12 članica Evropske unije vredela je tokom prepodnevnog poslovanja na londoskom tržištu 1,2749 dolar, što je rekordan kurs u protekle dve sedmice. Američka valuta je opala i na dvonedeljni minimum prema japanskom takmacu (115,64 jena za dolar). To odslikava raspoloženje berzanskih mešetara, posle procene eksperata da će do kraja godine privredni rast u SAD biti niži nego u prvom polugođu. Pad dolara delimično je bio uslovljen i procenom analitičara da Uprava federalnih rezervi SAD (Fed) verovatno više neće tako agresivno zaoštravati kamatnu politiku, kao što je to činila u minule dve godine, kada je baznu interesnu stopu uvećavala 17 puta uzastopno.\nProcena da će se Fed opredeliti za zaustavljanje kampanje podizanja osnovne kamate direktno je uticala i na rast cena akcija vodećih kompanija, u Evropi i Aziji. Panevropski indeks FTSEurofirst 300 uvećan je 0,7 odsto, na najviši nivo u protekla dva meseca. Na berzi u Tokiju vodeći Nikei indeks je takođe bio u porastu, za dva odsto, a trenutno je na dvonedeljnom maksimumu, iako su neki analitičari početkom ove sedmice predviđali osetniji pad tog pokazatelja. Zanimljivo je da su berzanski trgovci juče i prekjuče gotovo sasvim ignorisali globalnu geopolitičku situaciju i vojnu ofanzivu Izraela na pozicije Hezbolaha u južnom Libanu. Protekle sedmice berzanski poslenici su, međutim, zbog širenja krize na Bliskom istoku, u više navrata podizali vrednost dolara, dok su cene akcija mahom bile u padu. (“Pregled”)


Vođa italijanske krajnje desnice Mateo Salvini usporedio afričke migrante s robovima\nSVIJET Vodi bitku protiv imigracija od juna\nItalijanski potpredsjednik vlade i vođa krajnje desnice Mateo Salvini (Matteo) uporedio je danas na europskoj konferenciji afričke migrante s robovima, čime je izazvao ljutitu reakciju luksemburškog ministra vanjskih poslova Žena Aselborna (Jeane Assselborn).\nSalvini, čelnik stranke Liga, vodi bitku protiv imigracija od juna, kad je koalicijska vlada preuzela vlast. Držao je govor na konferenciji o migracijama i sigurnosti zatvorenoj za novinare čiji je domaćin bila Austrija, koja trenutno predsjeda Evropskom unijom.\n- Čuo sam kako neko tvrdi da trebamo imigracije jer populacija stari. Ja stvari vidim posve drukčije - rekao je Salvini u primjedbi koju je snimio i objavio na svom Facebook profilu.\n- Građani me plaćaju da pomognem mladim ljudima osnovati porodicu s djecom, kako su to činili prije nekoliko godina, a ne da odaberem najbolju afričku omladinu koja bi zamijenila Evropljane koji više nemaju djece. Možda u Luksemburgu postoji potreba za tim, no u Italiji moramo pomoći našoj djeci da imaju djecu, ne da imaju nove robove koji bi zamijenili djecu koju nemaju - dodao je Salvini.\nMateo Salvini prikriveno citirao italijanskog diktatora Benita Musolinija\nItalija zabranila pristajanje još jednom brodu s migrantima


U Zagrebu danas Predsednički proces Brdo-Brioni, uz Bajdena i Tuska\nPredsednici država Zapadnog Balkana sastaće se danas u Zagrebu na vanrednom sastanku procesa Brdo-Brioni, a na skupu će kao posebni gosti učestvovati američki potpredsednik Džo Bajden i predsednik Evropskog saveta Donald Tusk.\nU Zagrebu se ocenjuje da dolazak američkog potpredsednika označava povratak SAD na Balkan i podršku državama regiona u približavanju evroatlanskim integracijama, u čemu se posebna uloga daje Hrvatskoj.\n"Sastanak na vrhu Predsedničkog procesa Brdo-Brioni biće svojevrsni dijalog Jugoistočne Evrope, Evropske unije i Sjedinjenih Američkih Država o jačanju stabilnosti, sigurnosti i blagostanja Jugoistočne Europe uz podršku EU i SAD-a", saopšteno je iz kabineta predsednice Hrvatske Kolinde Grabar-Kitarović koja je, zajedno sa slovenačkim predsednikom Borutom Pahorom, domaćin zagrebačkog samita.\nRazgovaraće se o unapređenju i podršci evropskih i evroatlantskih integracijskih procesa država uključenih u Proces Brdo-Brioni, kao i o globalnim sigurnosnim izazovima i njihovom odrazu na Jugoistočnu Evropu.\nUz predsednike Hrvatske i Slovenije, na skupu koji počinje u podne u kabinetu hrvatske predsednice na Pantovčaku učestvovaće predsednici Srbije Tomislav Nikolić, Crne Gore Filip Vujanović, Makedonije Đorđe Ivanov, Albanije Bujar Nišan, kao i članovi Predsedništva BiH Dragan Čović, Bakir Izetbegović i Mladen Ivanić i kosovska predsednica Atifete Jahjaga.\nNa sastanku će, uz Bajdena i Tuska, biti i austrijski predsednik Hajnc Fišer koji je bio i gost na poslednjem redovnom sastanku na vrhu Procesa letos u Budvi.\nNa marginama sastanka na vrhu održaće se bilateralni susreti, a zasad je poznato da će se s Bajdenom, koji u sredu ujutro stiže u Zagreb, sastati predsednici Slovenije i Hrvatske. Potpredsednik SAD u podne će razgovarati s premijerom Zoranom Milanovićem u sedištu Vlade.\nDolazak Bajdena, ali i drugih visokih gostiju u Zagreb prate izuzetno jake mere bezbednosti. Od utorka u 20 časova na snazi je posebna regulacija saobraćaja koja će trajati sve do srede u isto vreme, a uključuje i višesatna zatvaranja pojedinih saobraćajnica u centru grada.\nProces Brdo-Brioni okuplja čelnike država jugoistočne Evrope, a pokrenule su ga 2013. zajednički Hrvatska i Slovenija. Cilj mu je jačanje regionalne saradnja, stabilzacija regiona i podsticanje političkog dijaloga s EU.\nInicijativa predviđa da se jednom godišnje okupe predsednici država regiona s počasnim gostom iz jedne od vodećih zemalja EU-a.\nSkup u Zagrebu biće drugi ovogodišnji sastanak predsednika država jugoistočne Evrope u okviru procesa "Brdo Brioni". Prvi je u junu ove godine u Budvi u Crnoj Gori, a gost na tom skupu bio je austrijski predsednik Hajnc Fišer.\nPrethodno su gosti procesa bili francuski predsednik Fransoa Oland 2013. na Brdu kod Kranja i nemačka kancelarka Angela Merkel prošle godine u Dubrovniku.\nPremijer Hrvatske Zoran Milanović razgovarao je sinoć u Zagrebu s predsednikom Evropskog veća Donaldom Tuskom.\nOni su razgovarali o izbegličkoj krizi i mogućim rešenjima na nivou EU, saopštila je hrvatska vlada.\nTema je bila i bezbednosna situacija u Evropi i izazovi pred kojima se nalazi Evropska unija posle nedavnih terorističkih napada i pretnji evropskome miru i stabilnosti.


LSV | Rusija nam šalje stare avione, a EU 3.3 milijarde evra za funkcionisanje države\nNovi Sad, 01. avgust 2019 - Liga socijaldemokrata Vojvodine smatra da je informacija koju je juče na svom sajtu objavilo Ministarstvo odbrane Republike Srbije, a u kome se kaže da je Ruska federacija najveći donator Vojske Srbije, samo još jedan jasan znak koje su istinske namere Moskve u našem regionu.\nMinistarstvo odbrane, u svom saopštenju, taksativno je navelo koliko je naša vojska dobila aviona, izviđačkih vozila i tenkova. Jasno je da je Moskva remetilački faktor u regionu i da joj je prioritetni cilj konstantna nestabilnost.\nDok se Moskva i njeni seteliti u Srbiji hvale brojevima poklonjenih aviona i tenkova, dotle je pomoć Evropske unije Srbiji i njenim građanima svakodnevna i konkretna.\nOd EU ne dobijamo tenkove, nego sredstva za normalno funkcionisanje države. Od 2001. godine Evropska unija je Srbiju pomogla sa preko 3.3 milijarde evra. U naše zdravstvo je uloženo 150 miliona evra, socijalnu politiku 213 miliona evra, energetski sektor 555 miliona evra, zaštitu životne sredine 361 miliona evra, obrazovanje 70 miliona evra, poljoprivredu i bezbednost hrane 100 miliona evra.\nPoplavljena područja u Srbiji od EU dobila su 172 miliona evra. Bilo bi zanimljivo da čujemo koliko je u ove oblasti uložila Ruska federacija. Naravno, odgovora neće biti, jer je iznos sredstava, sasvim sigurno, blizu nule.\nVoleli bi da i Rusija u Srbiji uradi nešto pozitivno, osim što se preko leđa građana naše zemlje odmerava sa zemljama zapada.\nSrbiji ne trebaju rakete i bombe, nego pomoć u modernizaciji države. Zato je ulazak u Evropsku uniju prema potreba našeg društva.\nBombe ne donose ništa dobro. Boljitak donose dobre škole, kvalitetno zdravstvo i uspešna privreda.


Italijani obnavljaju manastire na Kosmetu - 22.03.2018, Sputnik Srbija\nNašim kulturnim nasleđem na Kosovu, njegovim očuvanjem, zaštitom i restauracijom počinje da se bavi Italijansko-srpski institut za umetnost, pišu Večernje novosti. 22.03.2018, Sputnik Srbija\n09:33 22.03.2018 (Osveženo: 09:35 22.03.2018)\nNašim kulturnim nasleđem na Kosovu, njegovim očuvanjem, zaštitom i restauracijom počinje da se bavi Italijansko-srpski institut za umetnost, pišu Večernje novosti.\nTo je za list potvrdio ambasador Srbije pri Unesku Darko Tanasković.\n„Na osnovu podataka kojima raspolažem, može se zaključiti da je osnivanje Italijansko-srpskog instituta za umetnost, neprofitne društveno korisne nevladine organizacije, motivisano željom da se stručno, konkretno i pravovremeno doprinese obnovi srpskog kulturnog nasleđa na KiM, a prvenstveno svetinja koje se nalaze na Uneskovoj listi kulturne baštine u opasnosti“, rekao je Tanasković.\nStručnjaci su već započeli seriju „izviđanja“ i procenjivanja na terenu, piše list i navodi da su u manastiru Visoki Dečani na proveri statika građevine, kao i stanje konzerviranosti fresaka, skulptura i dekorisanih površina.\nPrvi kontakti su već ostvareni sa Kancelarijom za KiM u Beogradu koja je pomogla da se prepozna i odredi prvi ambiciozni cilj: stavljanje u sigurno stanje i restauracija crkve Bogorodice Ljeviške u Prizrenu.\nEksperti Instituta su već procenili da je urgentno da se rekonstruišu krov i pod, jer su oštećeni od vode koja je prodirala u unutrašnjost u dugom periodu, a odmah potom sledi restauracija onoga što je ostalo od fresaka.\nPrve troškove izvođenja na terenu podneli su pojedinci koji su formirali Institut, a koji se sada obraćaju evropskim fondovima za spasavanje kulturnih dobara, ali i privatnim licima, donatorima.


► Odbijen predlog da se za vreme pandemije žute trake namene biciklistima\nUdruženje građana "Ulice za bicikliste" i Incijativa "Ne davimo Beograd" saopštile su danas da je Grad Beograd odbio je predlog tih organizacija da se u toku pandemije korona virusa žute kolovozne trake namene građanima koji bicikl koriste kao previzno sredstvo.\nTe dve organizacije navode da bi se usvajanjem tog predloga pomoglo socijalno distanciranje, sprečavanje širenja korona virusa i ističu da su strani mediji objavili desetine članaka koji obrazlažu vrednost biciklističkog saobraćaja u borbi protiv širenja virusa.\n"Da li zbog puke indolentnosti ili pak nerazumevanja situacije, tek od gradskih sekretarijata nadležnih za regulisanje saobraćaja u Beogradu, stiže razočaravajući odgovor na naš predlog: zakon 'ne dozvoljava' da se tokom pandemije korona virusa 'žute trake' namene biciklistima", navodi se u saopštenju.\nNavodi se da je nakon zvaničnog upućivanja predloga od Sekretarijata za javni prevoz stigao odgovor da nisu nadležni, te da je uređivanje kretanja žutom trakom regulisano u okviru Zakona o bezbednosti saobraćaja, međutim u saopštenju dve organizacije pišu da to ipak nije tako.\n"Gradski Sekretarijat za saobraćaj već tradicionalno se ponaša kao noj koji je zabio glavu u pesak, te kao i u brojnim situacijama koje nisu krizne, standardno ne odgovara na dopise. Da podsetimo: po članu 158. Zakona o bezbednosti saobraćaja, Sekretarijat za saobraćaj je nadležan za tehničko regulisanje saobraćaja i može odrediti privremeni režim saobraćaja, ukinuti ili promeniti namenu saobraćajnih površina", obrazlaže se u saopštenju.\nDodaju da Sekretarijat ima pravo da odredi da se žutom trakom mogu kretati sva vozila mimo termina od 00.07 do 09.00 i od 14.00 do 18.00, kao i da Sekretarijat tu traku može nameniti biciklistima, koristeći se članom 158. tog zakona.\nNavode da u Bulevaru Despota Stefana, Kralja Milana, Sarajevskoj, Višnjičkoj, Požeškoj i Svetogorskoj ulici nema biciklističkih staza i traka, a biciklisti bez ikakvih sankcija godinama voze ili trotoarom ili žutim trakama, u zavisnosti od subjektivnog osećaja bezbednosti, tj. straha od saobraćaja.\n"Ipak, u slučaju saobraćajne nesreće i bahatosti taksista i vozača GSP-a, biciklisti su u nepovoljnoj poziciji jer je njihov status nejasan i vrlo često su ugroženi agresivnom vožnjom svojih gabaritnijih kolega sa kojima dele kolovoz", piše u saopštenju.\n"Zakon bicikliste ne stavlja u žutu traku, ni na trotoar, ali ih istovremeno stavlja u jedan metar od desne ivice kolovoza, što bi praktično značilo ili da se moraju voziti žutom trakom, ili bi morali da siđu sa bicikla, što ostavlja propis krajnje nedorečenim", ukazuju organizacije "Ulice za bicikliste" i "Ne davimo Beograd".


Drugi sajam mladih poljoprivrednika u Novom Sadu, 19.10-20.10.2018. godine – SUMP\nSrpsko udruženje mladih poljoprivrednika (SUMP), uz podršku Pokrajinskog sekretarijata za poljoprivredu, 19. i 20. oktobra 2018. godine organizuje 2. poljoprivredni sajam mladih poljoprivrednika u Novom Sadu.\nSajam je jedinstvena prilika da se mladi poljoprivrednici, članovi SUMP-a predstave i izlože svoje proizvode, kao i prikažu svoje aktivnosti u oblasti poljoprivrede i agrobiznisa. Na sajmu su uzeli učešće mladi proizvođači iz svih krajeva Srbije koji se bave ratarskom proizvodnjom, kao i preradom sirovina iz oblasti stočarstva, povrtarstva, voćarstva itd…\nU okviru Sajma, SUMP je predvideo održavanje niza pratećih aktivnosti, savetovanja i poslovnih susreta mladih poljoprivrednika.\nU okviru Sajma je održana Konferencija “Mladi privrednik u poljoprivredi”, koja se održala u Studiju M Radio Novog Sada. Osim mladih poljoprivrednika iz cele Srbije, govorili su i predstavnici Pokrajinskog sekretarijata za poljoprivredu, vodoprivredu i šumarstvo, Pokrajinskog sekretarijata za privredu kao i predstavnik Delegacije Evropske unije u Republici Srbiji.


Tramp na putu da postane prvi predsednik protiv koga je dva puta pokrenut OPOZIV, a to može da ima i OPASNE POSLEDICE PO AMERIKU\nDonald Tramp je jedan od svega tri predsednika u američkoj istoriji protiv kojih je pokrenut postupak za glasanje o poverenju, a ukoliko demokrate sprovedu u delo svoje pretnje u Kongresu – a sve govori tome u prilog – biće prvi američki šef države protiv koga je takav postupak pokrenut dva puta.\nNovina je i to što će postupak, ukoliko zaista bude pokrenut, najverovatnije biti završen tek kada smenjeni predsednik napusti Belu kuću. Uprkos tome, demokrate smatraju da je „impičment“ neizbežan.\nVećina Amerikanaca još je u šoku zbog upada u Kongres Trampovih pristalica, kojima je Tramp prethodno poslao poruku: "Slabošću nećete ponovo osvojiti svoju zemlju. Ako se ne budite borili kao ludi, više nećete imati zemlju".\nOn im je poručio da „nateraju Kongres da uradi ispravnu stvar“. Rezultat nasilja koje je nakon toga izbilo je sledeći: petoro umrlih, među kojima i policajac, ali i poražavajući prizori iz sedišta parlamenta koji su obišli svet.\nTed Lije (51), demokratski poslanik u Kongresu i koautor rezolucije o izglasavanju nepoverenja, koju su demokrate zvanično podnele Predstavničkom domu, smatra da je reč o pokušaju „rušenja Kongresa uz primenu sile“. U nacrtu rezolucije predsednik SAD-a označen je kao „opasnost za nacionalnu bezbednost“ i preti mu tužba zbog „podsticanja na pobunu“.\nPokrenut je postupak za glasanje o poverenju u parlamentu. Sam postupak vodio bi se u Senatu, koji prvi put zaseda tek 19. januara. Prema pravilima o „impičmentu“ postupak bi mogao da počne najranije 20. januara u 13 časova. Sat ranije, sa Bajdenovim polaganjem zakletve, ističe Trampov mandat.\nU rezoluciji se ističe da se Donald Tramp obratio protestnom skupu svojih pristalica neposredno pre nego što je deo njegovih pristalica krenuo prema Kapitol hilu. Ukazano je da je način na koji im se obraćao ohrabrio i očekivano rezultirao nezakonitim postupcima koji su usledili kasnije.\nRezolucija o impičmentu na četiri stranice tereti Trampa za "podsticanje nasilja nad vladom Sjedinjenih Država" kada je izneo lažne tvrdnje o prevarama na izborima i ohrabrio svoje pristalice na skupu ispred Bele kuće da preduzmu vanredne mere i zaustave prebrojavanje elektorskih glasova na Kapitolu. Nešto kasnije, izgrednici su izvršili napad na zgradu, pretresli sedište američke vlade i ubili policajca.\nŠta žele demokrate\nU trenutku kada bi Senat doneo presudu Trampova era ionako bi već prošla.\nZbog toga deluje da je postupak demokrata simboličan, ali ipak nije tako: rezolucijom je, pored Trampove smene, predviđena i doživotna zabrana obavljanja državnih funkcija.\nBio bi to kraj Trampove političke karijere, koji bi u suprotnom ponovo mogao da se kandiduje 2024.\nDemokrate: Imamo SNIMKE TRAMPA u kojima podstiče rulju\nSlabi su izgledi da će demokrate uspeti u naumu: u istoriji SAD još nikada nijedan predsednik nije smenjen na ovaj način.\nPosle 1798. godine – kada je prvi put pokrenut postupak za glasanje o poverenju protiv senatora Vilijama Blaunta – zabeležena su samo tri slučaja u kojima je Senat ne samo smenio okrivljene, već im je izrekao i zabranu obavljanja dužnosti. Sva troijica su bili savezne sudije.\nTramp i „ludilo“\nZa zabranu obavljanja državne funkcije neophodno je da Senat sa dvotrećinskom većinom glasa za smenu, što je, barem za sada, malo verovatno, mada su već dvojica republikanskih senatora otvoreno tražila predsednikovu ostavku.\nSenator Pet Tumi obrazložio je zahtev u nedelju CNN-u time da je Tramp posle poraza na izborima skliznuo „na nivo ludila“, što je neoprostivo i ranije bilo nezamislivo.\nDemokrate hoće da pokažu šta ne sme da se radi\nPokretanjem postupka za glasanje o poverenju demokrate takođe žele da pokažu šta predsednik ne sme da radi, piše "Fokus".\n– Moramo jasno staviti do znanja da nijedan predsednik, sada i u budućnosti, ne sme da vodi pobunu protiv američke države - rekao je levičarski senator Berni Sanders.\nDa li će postupak produbiti podele?\nKritičari „impičmenta“, međutim, upozoravaju na moguće posledice. Prvi takav postupak protiv Trampa produbio je političke podele u SAD. Demokrate i republikanci su još tada bili nepomirljivi, isto kao i Trampove pristalice i Trampovi protivnici.\n– Siguran sam da će glasanje o poverenju u ovakvim okolnostima još više podeliti zemlju - upozorio je senator i dugogodišnji Trampov poverenik Lindzi Grejem. Republikanski kongresmen Kevin Brejdi optužio je demokrate da „stavljaju želju za osvetom ispred najboljih interesa države“.\n"Predsednik je nesposoban da obavlja dužnosti": Demokrate nastavljaju sa koracima za OPOZIV TRAMPA, čeka se odgovor Pensa\nDemokrata Lije, međutim, ne misli tako.\n"Izlečićemo našu državu tako što ćemo odgovorne za pokušaj puča pozvati na odgovornost. Počećemo od čoveka koji ga je izazvao: Donalda Trampa", napisao je na Tviteru.\nVIDEO: Sukob Trampovih pristalica i policije u Vašingtonu\nGlasanje o poverenju


RTS :: Vučić: Energetska kriza sigurno će usporiti rast ekonomije\nPolitika Vučić: Energetska kriza sigurno će usporiti rast ekonomije\nutorak, 19. okt 2021, 12:10 -> 13:25\nVučić je, tokom obilaska aleksinačkog ogranka fabrike "Magna - Odžaci", odgovarajući na pitanje da li je zadovoljan rastom srpske ekonomije i da li ga plaši da će kriza usporiti taj rast, naglasio da nema sumnje da će usporiti rast u mesecima i godinama koje dolaze jer ne živimo u izolovanom svetu.\n"Naše je da se bolje prilagodimo i pripremimo, da ovim ljudima obezbedimo da cena električne energije ne bude previsoka, da od onog što zarade mogu da sačuvaju nešto za sebe", dodao je Vučić.\nVučić je istakao da se ni u jednoj zemlji na svetu ne vodi razgovor o tome šta će biti sa radnicima koji su u jednoj fabrici ostali bez posla.\nPredsednik je to rekao odgovarajući na pitanje šta je bilo sa radnicima "Gramera" koji su letos ostali bez posla i upitao da li treba silom da se zapošljava neko tamo gde nema posla.\nPoručio je da je vreme da se zaborave takve navike i da počnemo da se ponašamo odgovorno.\n"Svi ovi divni ljudi ne bi dobili posao da nije bilo državne pomoći. Ponašamo se racionalno, u skladu sa zakonima ove zemlje. Neću da se dodvoravam nikome, mi smo naš posao uradili. Uradićemo put do fabrike, bolnicu, sve što nije urađeno u poslednjih 50 godina", rekao je Vučić.\n"Zadovoljan sam izlaznošću i odgovornim odlukama Srpske liste"\nRekao je da je zadovoljan izlaznošću na lokalnim izborima na KiM u srpskim sredinama i odgovornim odlukama Srpske liste.\nNa konstataciju da svaki izborni proces na KiM aktuelizuje narativ da država tera Srbe da izađu na izbore, istakao je da nikoga država nije terala.\n"Mi nikoga nismo terali, osim što sam mislio da je bolje da izađu nego da ne izađu. Nisam to krio i javno sam to govorio. Mi napadamo Prištinu za neispunjavanje Briselskog sporazuma, a onda ćemo mi da ne ispunimo. Kako onda da izađemo pred bilo koga i tražimo formiranje ZSO", naveo je Vučić.\n"To govori o motivisanosti ljudi i o tome koji su bili najmotivisaniji", podvukao je Vučić.\nNa pitanje o najavi člana predsedništva BiH Milorada Dodika da će skupština RS doneti set zakona o vraćanju nadležnosti tog entiteta, Vučić je ponovio da Srbija podržava Dejtonski mirovni sporazum i sve što je u skladu sa njim, a da sve što je suprotno, neće podržati.\nVučić je izjavio da mu je zanimljivo to što ni protivnici SNS-a, a ni mediji ne vole da se bave analizom izbora u Negotinu i Mionici.\n"Sada su dobili mnogo manje od toga i ne pitaju se gde su ti opozicioni glasovi i kako su završili kod onih koji su na vlasti, jer dobili smo 630 glasova više na 2.000 manje upisanih birača i na nešto nižu izlaznost", kazao je Vučić odgovarajući na pitanje novinara u Aleksincu.


U “NOVOJ ŠANSI” RADNO ANGAŽOVANA JOŠ JEDNA OSOBA SA INVALIDITETOM – Radio Herceg Novi\n13. Decembar, 2019 8:18 am\nHomeDruštvoU “NOVOJ ŠANSI” RADNO ANGAŽOVANA JOŠ JEDNA OSOBA SA INVALIDITETOM\njan. 17, 2019 at 2:59 pm\nprije 11 mjeseci nema komentaraNema Tagova\nNVO “Nova šansa u Novom” i Caritas Barske nadbiskupije potpisali su danas ugovor u okviru projekta POWER koji ima za cilj stvoriti nove mogućnost za zapošljavanje osoba s invaliditetom. Prema riječima predsjednice NVO “Nova šansa u Novom” kroz taj projekat biće finansirano zaposlenje jednog pripravnika. Projekat traje godinu dana, sa punim primanjima za osobu sa invaliditetom i uz finansijsku podršku mentoru pripravnika.\n-Zaposlena je Ana Tomašević koja voli da kreira i koja je sebe našla u reciklaži papira. Izvrsna je u tome, već je prošla neformalnu obuku i sada smo je i radno angažovali – kazala je Odalović ističući da sa Caritasom Barske nadbiskupije imaju odličnu saradnju i već nekoliko zajedničkih projekata.\nProjekat POWER se realizuje kroz program prekogranične saradnje Bosna i Hercegovina i Crna Gora a sprovodi ga organizacija Caritas BiH sa partnerskim organizacijama: Nadbiskupijski centar za pastoral mladih Ivan Pavao II, Udruga roditelja i djece s posebnim potrebama Vedri osmijeh, Fond za profesionalnu rehabilitaciju i zapošljavanje osoba s invaliditetom Federacije BiH, Caritas Barske nadbiskupije, Udruženje paraplegičara Bar i Biznis start-up centar iz Bara. Ukupna vrijednost projekta je 459.776 eura od čega Europska unija finansira 390.800 eura.\nNVO “Nova šansa u Novom” postoji 10 godina, a 1. decembra biće i decenija od kada radi njihova digitalna štamparija “Naša ID kartica” u kojoj je zaposleno pet lica sa invaliditetom. Odalović kaže da su posebno ponosni na taj projekat jer su bili pioniri ne samo u Herceg Novom nego i u Crnoj Gori u zapošljavanju osoba sa invaliditetom.\n-Po uzoru na nas u Crnoj Gori je otvoreno još pet štamparija, i to je za nas uspjeh jer se pokazalo da takav projekat može da funkcioniše i da osobe sa invaliditetom mogu da rade i zarađuju za život a ne da budu oslonjene samo na socijalnu pomoć. Prije tri godine, kao nastavak tog projekta, započeli smo i reciklažu papira koji nam ostaje u štampariji. Izrađujemo predmete upotrebne vrijednosti koji su prilično lijepi i korisni. Radno smo angažovali sedam osoba sa invaliditetom i još troje teže zapošljivih lica – kaže Odalović.\nPriču o “Novoj šansi” poslušajte u emisiji “Mjesto za nas” koja je na programu Radio Herceg Novog u nedelju 20. januara od 10:15 h.\nFOTO: “Nova šansa u Novom”


Vučić najavio objavljivanje detalja istrage protiv kriminalne bande: Šokiraćemo ceo svet\nFoto: Tanjug/Arhiva | Vučić najavio objavljivanje detalja istrage protiv kriminalne bande: Šokiraćemo ceo svet\nTanjug 27.02.2021 11:10\nBEOGRAD - Predsjednik Srbije Aleksandar Vučić najavio je danas da će "građani Srbije, cela Evropa i ceo svet biti šokirani kada budu čuli detalje istrage protiv organizovane kriminalne bande".\nVučić je, gostujući na TV Prva, kazao da je "sednica Nacionalnog saveta bezbednosti otkazana juče zbog formalno pravnih problema, jer se čekaju dodatna veštačenja, da ne bi sutra neko rekao da to što je pokazano građanima ne moze da se koristi u dokaznom postupku".\nVučić je istakao da je važno da država pobijedi u toj borbi u šta je, kaže, uvjeren, kao i da će "svačije dete, svaki građanin biti zaštićen od onih koji su mislili da su jaki i da mogu da izvrše najgnusnije zločine, jer imaju nečija leđa".\nIstakao je da će biti prikazana odlučnost države i da ono što je do sada viđeno - oružje, jedna dobro organizovana grupu, od pištolja, snajpera, pancirnih metaka, droge nemreljivo sa onim što će biti prikazano.\n"Videli su da su mi neki govorili da je skandalozno da se nekome presuđuje unapred, i već stali unapred u odbranu organizovanih kriminalnih grupa. To ide tako, prvo ćute, pa kreću politički spinovi, lažni profesori koji kreću da štite tu grupu, govoreći da je to što neko hoće da se obračua sa nekim fudbalskim navijačima", objasnio je on.\n"Ja sam blizu kraja svog mandata i vreme je da vršim rekapitukaciju onoga šta smo radili i šta su zadaci budućeg predsednika i vlade. Slobodan sam da govorim o mnogim stvarima", naglasio je on.


Stavropolye Stavropol rezultati uživo, raspored utakmica i ostali rezultati - Rukomet - SofaScore\nStavropolye Stavropol rezultati uživo, raspored i rezultati - Rukomet\nO Stavropolye Stavropol\nStavropolye Stavropol rezultati uživo (i video prijenos utakmice uživo - live stream), raspored mečeva i Igranje rukom rezultati za sva natjecanja u kojima Stavropolye Stavropol nastupa. Stavropolye Stavropol i HC Lada Togliatti igraju sljedeću utakmicu 29. sij 2021. u Super League, Women.\nKad utakmica započne, moći ćete pratiti Stavropolye Stavropol v HC Lada Togliatti rezultati uživo, ažurirane bod po bod. Statistika se ažurira na kraju utakmice. Stavropolye Stavropol i CSKA Moscow su igrali/le prethodni meč u sklopu natjecanja Super League, Women, meč je završio s rezultatom 27 - 41 (CSKA Moscow je pobijedio/la utakmicu). Tab "Utakmice" za Stavropolye Stavropol prikazuje zadnjih 100 utakmica iz sporta Rukomet sa statistikama i prikazom pobjeda i poraza. Također, ovdje je prikazan raspored svih utakmica koje Stavropolye Stavropol tek treba odigrati.\nRukomet rezultati uživo rezultati uživo i graf učinka i forme za tim Stavropolye Stavropol omogućuju detaljno praćenje tima i predviđanje ishoda putem jedinstvenog algoritma koji se izračunava na osnovu zadnjih 10 utakmica, statistika, detaljnih analiza i naše vlastite ekspertize. Ovaj graf vam može pomoći u klađenju na utakmice tima Stavropolye Stavropol, ali uzmite u obzir da SofaScore LiveScore ne preuzima nikakvu odgovornost za financijske i druge gubitke koji su izravno ili neizravno proizašli zbog oslanjanja na informacije preuzete s naše stranice.\nU detaljima utakmice nudimo vam link za gledanje online Stavropolye Stavropol HC Lada Togliatti prijenos uživo, koje je omogućio U-TV. Ukoliko je za ovaj meč dostupan U-TV prijenos uživo, možete pratiti Stavropolye Stavropol HC Lada Togliatti na Vašem računalu ili mobilnom uređaju - iPhone, iPad, Android ili Windows phone. Prava intelektualnog vlasništva za prijenose utakmice (streamove) najčešće su vezana na državnoj razini, te iz tog razloga je moguće da neki prijenosi ne budu dostupni na vašoj lokaciji.\nSofaScore Rukomet rezultati uživo rezultati uživo dostupni su kao iPhone i iPad aplikacija, Windows phone aplikacija i Android aplikacija na Google Play trgovini. Ukoliko u tražilicu upišete "SofaScore", lako ćete nas pronaći u trgovinama svih mobilnih platformi. Instalirajte SofaScore aplikaciju i pratite sve Stavropolye Stavropol mečeve uživo na Vašem mobilnom uređaju!


Dodik: Krim dobar primer za RS - B92\nDodik: Krim dobar primer za RS\nBeograd -- Milorad Dodik izjavio je da njegov politièki program predstavlja jaèanje autonomije RS i da je Krim primer kojim putem bi se moglo iæi ka ostvarenju tog cilja.\nIzvor: Tanjug nedelja, 20.07.2014. | 10:00\n"Moj politièki program jeste jaèanje autonomije RS do ostvarivanja nezavisnosti i mislim da je ono što se dešavalo na Krimu, uz referendum, dobar primer kojim bi se moglo iæi", rekao je predsednik Republike Srpske u intervjuu za današnji "Blic".\n"Ako neko misli da na medjunarodnom planu ne treba da gledamo šta se dogadja i da budemo objektivni, grdno se vara. Ja nisam spreman da za one koji su nas ovde zarobili nerealnom idejom o opstanku BiH imam bilo kakvo razumevanje nigde u svetu", istakao je Dodik.\nNa pitanje da li vidi razlike u stavovima premijera i predsednika Srbije, Aleksandra Vuèiæa i Tomislava Nikoliæa gde, kako "Blic" navodi, "premijer podržava BiH, a predsednik govori o nefunkcionalnom braku za koji je najbolji razvod", Dodik kaže da su "obojica u pravu".\n"Politika Srbije ne može da bude drugaèija osim da podržava Dejtonski sporazum koji je potpisala. Ali taj sporazum se masovno rušio u prošlosti i oskrnavljeni su interesi RS. Treba biti iskren i reæi istinu, a istina je ono što je i sam predsednik Nikoliæ rekao govoreæi o varijacijama na buduænost BiH", rekao je Dodik.\nUpitan ko mu je od njih dvojice bliži, Dodik kaže da ne vodi politiku na naèin da je blizak ovom ili onom.\n"Kao èovek koji živi ovde u RS i u ovim prilikama, svaki stav koji govori o neodrživosti BiH je meni blizak", rekao je premijer RS.\nNa konstataciju lista da je u EU aktuelna prièa o podršci Srbije državi BiH i da je zahtev da BiH postane funkcionalna da bi se pridružila Uniji, Dodik kaže da "EU promoviše dejtonsku BiH, a ne funkcionalnost".\n"Znam da æe EU, bez obzira na to koliko je sada slatkoreèiva, u jednom trenutku pred Srbiju staviti ogroman izazov koji se zove Kosovo i tražiti odluku Srbije koja æe iæi do poniženja", zakljuèio je Dodik.


Rasprava o budžetu | N1 Srbija\n|07.12.2017. |14:51 >15:00\nŠef poslaničke grupe Srpske radikalne stranke Vojislav Šešelj je danas tokom parlamentarne rasprave o predlogu budžeta za 2018. godinu i pratećim zakonima pitao ministra finansija Dušana Vujovića zašto ne postoji završni račun za 2016. godinu, jer se bez toga ne zna kako su budžetska sredstva trošena.\nOn je rekao da očekuje uravnotežen budžet i naveo da u budžetu za 2018. postoji niz stavki na kojima bi mogla da se ostvari ušteda.\n"Ima još budžetskih korisnika parazita koji egzistiraju o državnom trošku bez svrhe postojanja", kazao je on. Zamerio je što nije donet zakon o platnim razredima, a glavni razlog za to je, kako je naveo, to što ministri ne mogu da "diraju stranačke kadrove, koji su na nižim funkcijama, a imaju veća primanja".\nŠešelj je naveo da u budžetu ima "mnogo nebuloznih stavki", a kao jednu od njih naveo je to što se za kancelariju Saveta za koordinaciju saradnje sa Rusijom i Kinom, na čijem je čelu bivši predsednik Srbije Tomislav Nikolić izdvaja 50 miliona dinara.\nOn je zamerio i što vlada nije prinudno iselila Nikolića iz državne vile na Dedinju, jer poseduje više sopstvenih nekretnina. "Još ste mu dali izmišljeno poluministarstvo, kancelariju koja ništa ne radi, a vi ste joj bacili 50 miliona dinara da se zadovolji nečija sujeta ili da Toma ne bi formirao novu stranku", kazao je on.\nU delu budžeta koji se odnosi na kulturu, on je zamerio što je predvidjeno da se 10 milona dinara više da dvorskom kompleksu na Dedinju, kao i Egzitu, nego za Maticu srpsku. "Dvorski kompleks na Dedinju bi sam sebe trebalo da finansira od iznajmljivanja sala, ulaznica", kazao je on navodeći da nema ništa protiv da tamo živi porodica Karadjordjević, ali da taj kompleks mora da bude samoodrživ.\nGovoreći o medijima, on je negodovao što je za finansiranje javnih medijskih servisa planirano četiri milijarde dinara, i još milijarda dinara za projektno finansiranje, dok se istovremeno na RTS-u vodi antisrpska politika.\nMinistar finansija Dušan Vujović odgovorio je da njegovo ministarstvo svake godine u roku podnosi izveštaj o izvršenju budžeta Vladi Srbije i Državnoj revizorskoj instituciji.\nDodao je i da Ministarstvo finansija od NBS redovno dobija podatke o dobiti, ali toga u budžetu nema, jer se tretira kao drugi vanredni prihodi i rashodi, koji ne mogu da se planiraju u budžetu da se ne bi stvarali veštački prihodi.\nVujović je kazao da se Vlada Srbije dve godine trudi se da napravi sistem plata koji će biti transparentan i imati mogućnost upravljanja kadrovima. "To još nismo uradili. Neki zakoni će biti u decembru, a neki kasnije", kazao je on.\nMinistar finansija rekao jei da se slaže sa primedbama mnogih poslanika opozicije na Predlog budžeta, i da je podjednako zabrinut kao i oni, ali da su rešenja koja nude "nekoherentna i neizvodljiva".\nVujović poručuje da "nudi težak, ali pravi put za privredni rast". "Kada sam izabran za ministra budžetski deficit je bio 8,8 odsto bruto domaćeg proizvoda (BDP) i preostalo je bilo 78 dana do bankrota", rekao je Vujović.\n"Nije dobro da se poljoprivreda pomaže subvencijama i one se daju da bi ljudi preživeli", rekao je Vujović, odgovarajući na primedbe poslanika DS-a Gorana Ćirića i poslanika Dosta je bilo Saše Radulovića.\nĆirić je zamerio ministru Vujoviću što nije napravljena strategija za obaranje javnog duga na ispod 45 odsto BDP kako propisuje zakon.\nMinistar kulture i informisanja Vladan Vukosavljević izjavio je da se za Maticu srpsku izdvajanja iz budžeta povećavaju iz godine u godinu. On je naveo da je ta ustanova 2016. dobila iz republičkog budžeta 35 miliona dinara, ove godine 45, a sledeće će dobiti 56 miliona dinara. Dodao je i da Dvorski kompleks na Dedinju dobija minimalna sredstva koja omogućavaju održavanje, podsećajući da su ona dvostruko manja nego što su bila ranije.\nVukosavljević je kazao i da će se razmotriti da li postoje komercijalni i turistički potencijali za dodatnu zaradu u tom kompleksu. Na primedbe o radu javnog servisa, on je kazao da se ministarstvo ne bavi uredjivačkom politikom, ali da nema zamerke na programe koji se bave kulturom.\n"Javni servis dobija godišnje oko 75 miliona evra, dok HRT dobija 220 miliona evra, a javni servis Slovenije 120 miliona evra", rekao je Vukosavljević. Ministar trgovine turizma i telekomunikacija Rasim Ljajić je kazao da Egzit iz budžeta dobija mnogo manje sredstava nego što ostvaruje prihoda i doprinosi imidžu zemlje.\n"To je dobra investicija, mnogo više nego trošak, jer smo prošle godine imali 215.000 posetilaca. On nije najbrojnija manifestacija koja se održava, brojnije su i Guča i Leskovačka roštiljijada, ali po deviznom prilivu i broju stranih turista na prvom je mestu", kazao je on. Prošle godine od Egzita je, kako je istakao, zaradjeno oko 14,4 miliona evra čistih prihoda, a na ime PDV je naplaćeno izmedju dva i tri miliona evra.\nPrimedbe ostalih opozicionih stranaka\nPoslanici Demokratske stranke najavili su da će biti protiv usvajanja budžeta za 2018. godinu. Poslanik DS Radoslav Milojičić rekao je da budžet nije napravljen po volji građana, već po partijskoj osnovi Srpske napredne stranke.\n“Ništa u ovom budžetu nema inovativno. Promašili su rast za ovu godinu, a sigurni smo da će ga promašiti i za sledeću”, rekao je Milojičić.\nŠef poslaničke grupe Dveri Boško Obradović je rekao da je glavna zamerka predloženom budžetu što se sredstva poreskih obveznika daju za subvencionisanje brojnih stranih firmi. On smatra da ih treba preusmeriti u domaću privredu i naglašava da je ekonomska politka Dveri suprotna od one koju vodi sadašnja vlast.\n“Mi želimo da zaštitimo domaću proizvodnju od uvozničkog lobija”, rekao je Obradović govoreći o merama koje bi Dveri sprovele. Poslanik poslaničke grupe Nova Srbija – Pokreta za spas Srbije Đorđe Vukadinović je rekao da predloženi budžet nije razvojni, kako vlast tvrdi, već predizborni.\nOn je ukazao da je cena spuštanja deficita svaljena na grbaču građana i da je koncept budžeta neoliberalan. “Budžet je na liniji ekonomskog kolonijalizma”, rekao je Vukadinović. Poslanik Demokratske stranke Srbije Milan Lapčević je naglasio da je potpuno suprotno istini da je, kako tvrdi vlast, Srbija ekonomski tigar na Balkanu.\nOn je rekao da posebno bode oči što će se Srbija zadužiti da bi se izgradio autoput od Niša do Drača, što je prvestveno u interesu zamalja koje su nas bombardovale. “To je protiv našeg geostrateškog interesa”, ocenio je Lapčević.\nPrema njegovim rečima, ta sredstva bi trebalo usmeriti ka istočnoj Srbiji koja je potpuno zapostavljena.\nTagovi: Skupština Srbije , budžet , Rasprava , Opozicija\nProblem je raspodeliti sredstva iz budžeta kada prvo razmišljate o vraćanju nasleđenih dugova.\nSve samo stručnjaci kritikuju budžet i rad NBS.\nU čemu je problem. SNS je dobila poverenje građana da sprovede svoj program i sprovodi ga. Dokle god imaju to poverenje, oni će sprovoditi svoja programska opredeljenja.


PKRS dostavila prijedlog mjera za Program ekonomskih reformi 2021 – 2023 - Akta.ba\n25.09.2020. 08:04 / Izvor: Akta.ba\nPrivredna komora Republike Srpske dostavila je Vladi Republike Srpske prijedlog mjera, po oblastima strukturnih reformi, za Program ekonomskih reformi Srpske 2021-2023.\nКomora je ukazala na najznačajnije mjere koje je neophodno sprovesti u kratkoročnom periodu, kako bi se stvorili uslovi za sprečavanje dodatnih negativnih uticaja krize izazvane pandemijom virusa korona, početak oporavka privredne aktivnosti i stvaranje konkurentnije i otpornije privrede, koja je generator oporavka i razvoja ekonomije i društva.\nDruga nužna mjera, čiju realizaciju, takođe, treba obezbijediti od 1. januara 2021. godine, odnosi se na izdvajanje u Budžetu RS grant sredstava za podsticaj unapređenju tehnološke opremljenosti privrede Republike Srpske. Iz navedenog granta sufinansirale bi se investicije namijenjene za unapređenje tehnoloških procesa u privrednim društvima i to u visini 30 do 40 odsto od vrijednosti projekta, dok bi preostali iznos finansirao aplikant, privredno društvo.\nPoznat je zahtjev Privredne komore RS iz prethodnog perioda da se za ovu namjenu iz Budžeta RS izdvoji 100 miliona КM na godišnjem nivou, a prijedlog dodatno dobija na značaju u vremenu krize i neminovne digitalizacije ukupnog poslovanja, sa kojom smo posebno suočeni ove godine.\nКljučna mjera koja može uticati na rasterećenje privrede i podizanje nivoa njene produktivnosti i konkurentnosti odnosi se na formiranje stalne radne grupe za analizu Registra poreskih i neporeksih davanja, koja bi kontinuirano vršila analize i predlagala ukidanja ili smanjenja neporeskih davanja.\nКada je riječ o politici podsticaja, neophodno je nastaviti aktivnosti na kreiranju Registra svih podsticaja u Republici Srpskoj na svim nivoima, kako bi se dobio jasan pregled dostupnih podsticaja, namjene podsticaja, korisnika podsticaja, te omogućila efikasna i racionalna analiza efekata dodijeljenih sredstava.\nКriza izazvana pandemijom i njen uticaj na ekonomiju pokazala je potrebu brzog prilagođavanja i kreiranja inovativnih rješenja i pristupa u poslovanju, s jedne strane, ali i negativne efekte na poslovanje, s druge strane. Кako se i u narednom periodu može očekivati nastavak pandemije i njen negativan uticaj na nivo zaposlenosti u RS, potrebno je ubrzati započete reformske procese u oblasti obrazovanja, kako bi se na efikasan način odgovorilo zahtjevima tržišta rada.\nPrije svega, ključno je obezbijediti sticanje kvalitetnih i praktičnih znanja i vještina kod učenika i studenata, u skladu sa brzim tehnološkim promjenama i procesima digitalizacije poslovanja i u javnom i privatnom sektoru.\nPotreba za adekvatnom primjenom dualnog sistema obrazovanja posebno dolazi do izražaja, za šta je neophodno upotpuniti regulatorni okvir koji bi omogućavao učenje kroz rad, plaćenu učeničku praksu, rasterećenu poreza i doprinosa za vrijeme redovnog školovanja.\nPored ovih ključnih prijedloga mjera, Кomora predlaže i da se uvede obaveza godišnjeg izvještavanja o realizaciji PER RS, uzimajući u obzir da je u pitanju trogodišnji dokument i da se uslovi poslovanja ubrzano mijenjaju, zbog čega je neophodno ažurno pratiti efikasnost definisanih mjera i njihovu realizaciju, kako bi se dobila najpotpunija slika o ostvarenju zacrtanih i planiranih mjera i njihovih efekata.\nКomora očekuje da će nacrt ovog dokumenta biti predmet širih javnih konsultacija u skladu sa Smjernicama za PER 2021 – 2023 Zapadnog Balkana i Turske, putem kojih bi se prijedlozi dodatno precizirali i objasnili, te na taj način postali sastavni dio konačnog PER RS 2021-2023.


Dragoljub Kojčić: Vučić zna izlaz iz istorijskih ćorsokaka! - Embargo\nNovovekovna sudbina Srba toliko je povezana sa međunarodnim okolnostima, sa uticajima i međusobnim sučeljavanjima velikih sila, sa rasporedom njihovih snaga i projekcija prema Balkanu da uspešno državništvo zahteva pažljivo osluškivanje i dubinsko razumevanje promena koje se događaju na svetskoj političkoj sceni. Razbijanje Jugoslavije i Srbije, izgon i obespravljivanja našeg naroda, poklapaju se sa velikim poremećajima u ravnoteži političkih i vojnih velesila. Izjednačenost ideoloških takmaca sa Istoka i Zapada, sve do pada Berlinskog zida, odgovarala je očuvanju unutrašnje stabilnosti SFRJ. Kada je jedna strana ostvarila nadmoć ekspresno su se pokrenuli ovdašnji secesionisti. Unipolarni svet je, po prirodi stvari, značio jednostrano shvatanje međunarodne pravde i prava, monopolsko shvatanje svetskog političkog poretka i isključivanje savesti čovečanstva i intelektualnih elita. U takvoj klimi lako se poseglo za nasiljem nad Srbijom. Otimačina Kosova i Metohije započeta je podrškom terorističkoj OVK, nastavila se bombardovanjem 1999. godine, a finalni čin bilo je jednostrano samoproglašenje nezavisnog Kosova 2008. Ova nezakonita odluka dobila je priznanje većine (ali ne svih) zemalja koje su se posle okončanja Hladnog rata našle na pobedničkoj strani. Da su raspleti na svetskoj sceni bili drugačiji, da je argument civilizovanih vrednosti bio nadmoćan u odnosu na argument sile, svakako bi drugačije izgledao ishod raspada Jugoslavije.\nDrama srpskog naroda u vrtlogu velikih geopolitičkih promena primerom ukazuje koliko vođenje odgovorne nacionalne politike zahteva razumevanje međunarodnih okolnosti u političkom, vojnom i ekonomskom aspektu. Za donošenje važnih državnih odluka isto tako bitna je procena trenutka jer se okolnosti, posebno u brzom vremenu u kome živimo, menjaju u kratkim intervalima. Za Srbiju se otvaraju nove mogućnosti ukoliko iskoristi promene koje se događaju u svetu i ako na njih reaguje pravovremeno. Menjaju se odnosi i rasporedi snaga, prebacuju se težišta geopolitičkih interesa, okončavaju se stara savezništva i započinju nova partnerstva. Samit u Helsinkiju, tursko približavanje Rusiji i BRIKS-u, nove ideje o evropskim partnerstvima – od Orbanove najave Saveza šest država koji bi pored Višehradske grupe sačinjavale još Rumunija i Srbija, preko Visokog saveta za saradnju između Grčke, Bugarske, Rumunije i naše zemlje, pa do (makar retoričkog) pominjanja mogućnosti da Rusija postane deo Evropske unije – sve to daje novu morfologiju terena za delovanje Srbije. Kombinovanjem odgovornog pregovaranja, strpljivosti i preciznosti u Briselskom dijalogu, sa aktivizmom u procesu pristupanja Evropskoj uniji i generalno u spoljnoj politici, ali i po ekonomskim parametrima koje potvrđuju visok kreditni rejting kod MMF, Doing bussiness lista Svetske banke i direktne strane investicije, Srbija ponovo postaje uvažena zemlja. Zapravo nikada nije stajala bolje nego u zadnjih par godina.\nAko su do sada prištinski predstavnici mogli da se samouvereno, maksimalistički i neobavezujuće postavljaju u pregovorima sa Beogradom, to im je omogućavala međunarodna pozicija apsolutnog miljenika u unipolarnom svetu. Nova realnost ide na ruku principijelnom i pravednom rasplitanju kosovskog čvora, ali ne treba očekivati da će klatno istorije lako da ispravi besmislice prethodne vlasti, kao što je obraćanje Međunarodnom sudu pravde u Hagu za mišljenje o proglašenju nezavisnosti Kosova. U složenom algoritmu promena na svetskoj političkoj sceni, uspona Srbije i brige za bezbednost svakog Srbina koji živi na Kosovu i Metohiji naša politika sada ima jedinstvenu priliku da izdejstvuje pozitivno rešenje. Ono je bitno i zbog daljeg ekonomskog i svakog drugog napretka Srbije, sa svim dobrobitima koje prestiž matice donosi našim sunarodnicima u susednim zemljama.\nOstaje zagonetna solidarnost naše opozicije sa političkim centrima u svetu koji ne žele bilo kakvo traganje za kompromisnim rešenjima jer smatraju da je Kosovo jednom za svagda otrgnuto od Srbije. Sasvim je jasno da bi status quo politika za Kosovo i Metohiju vremenom učvršćivala prištinsko samovlašće. Na drugoj strani, ohrabrujuća je činjenica da apsolutna demokratska većina građana Srbije u politici Aleksandra Vučića prepoznaje izlaz iz naših istorijskih ćorsokaka.\n← Goran Vesić: ZA TRAJNO REŠENJE\nSovranije Čonjagić kao jedan od glavnih „prodavaca magle iz lutkarskog pozorišta Dušana Petrovića“ o trošku građana Šapca! →\nInternetom se širi: Padaju maske uzroka svetske pandemije virusa Korona?!?\nĐilasov muljator u Americi! (4)


Definicija učenja na daljinu , Učenje na daljinu | InternetAcademy\nDefinicija pojma učenje na daljinu\n“Dostizanje znanja i veština kroz dostavljene informacije i uputstva, primenom različitih tehnologija i ostalih formi učenja na daljinu” je definicija učenja na daljinu koju je dala Američka asocijacija za učenje na daljinu (The United States Distance Learning Association)\nObrazovanje se danas smatra uslovom opstanka i razvoja modernih društava. U oblasti Iiformacionih tehnologija značaj obrazovanja je u proporcionalnoj srazmeri sa tehnološkim razvojem društva.\nSa ekspanzijom tehnologije i inovacija u oblasti učenja na daljinu, raspoloživost takvog načina edukacije povećava se dramatično. Mnoge tradicionalne škole neke od svojih programa koncipiraju u obliku učenja na daljinu, a mnoge škole su izrasle fokusirajući se isključivo na učenje na daljinu. Nove mogućnosti i obaveze u karijeri mladih ljudi, u smislu promene mesta rada, promene posla zbog boljih finansijskih uslova, promenljivog radnog vremena, velikog broja sastanaka i poslovnih putovanja, rada na terenu, čine da nove generacije studenata, koje su u mogućnosti da svoje školovanje radeći finansiraju, sve više pristupaju programima učenja na daljinu.\nRazvoj privrede koji nas očekuje u budućem vremenu svakako nam ne dozvoljava situaciju da su nam studenti, mladi ljudi od 18 do 25 godina poslovno neaktivni ili da pak biraju između studija i posla. Te dve vrlo bitne stvari ne mogu biti nikako suprostavljene. Mladom čoveku treba omogućiti da radi i uči u isto vreme. Većina škola u svetu danas ima u svojoj ponudi ozbiljno organizovane Distance Learning programe. Pre svega, takve programe karakteriše velika posećenost i učešće “novih” generacija studenata. Podaci koje je za 2003. godinu iznela u javnost gore pomenuta asocijacija govore o više miliona studenata širom Amerike i Evrope koji su trenutno u nekom od oblika „Distance Learning” studija.\nKod nas to nije slučaj. Pojedinačni slučajevi koji se u našem okruženju gotovo jedva mogu i pronaći i sresti tretiraju učenje na daljinu samo kao dodatni servis za pomoć svojim studentima u nastavnom procesu i to najčešće u formi objavljivanja tekstualnih materijala na Internetu. Bez obzira što u svojim razmatranjima polazimo od toga da će budući polaznici biti generacija nezaposlenih svršenih srednjoškolaca, ne smemo iz vida ispustiti jednu veliku populaciju stanovništva i to pre svega:\nDoživotno učenje mora postati vodeće načelo celokupne organizacije obrazovanja i sticanja znanja i glavni način za razvoj građanstva, društvene povezanosti i zapošljavanja. Jedna od karakteristika savremenog informacionog društva je da nakon redovnog obrazovanja (osnovna škola, srednja škola, fakultet itd) građanin ima potrebu da nastavi sa obrazovanjem i to u vremenu i na način koji ne remeti njegove dnevne obaveze. Sama po sebi se nameće potreba da se obrazovne aktivnosti sprovode nezavisno od lokacije i vremena.


Kupite kilometre ovog tate koji trči za svu oboljelu djecu! - Lola\nRiječi su ovo Dalibora Đekića, oca troje djece; dvije kćerke i sina koji ima rijetko genetsko oboljenje. Njegova porodica se sa rijetkom dijagnozom susrela 2005. godine. Dijagnoza je bila Hiperamonemia (poremećaj metabolizma kiselina).\n„I to kada smo otišli na Institutu za majku i dete u Beogradu, pošto kod nas nema ni dan danas doktora za tu rijetku bolest“, pojašnjava Dalibor.\nTada počinje njegova borba da svom djetetu obezbijedi što bolji i kvalitetniji život, ispunjena brojnim poteškoćama i izazovima, s kojima se svakodneno susreću. Nešto kasnije, odlučio da je da svoj doprinos da i tako što će istrčati Banjalučki polumaraton za „Hrabra srca“, odnosno za svu oboljelu djecu.\n„Dok nismo imali nikakva sredstva, na majci je pisao markerom ‘Hrabra srca’ i trčao“, govori o Daliboru Biljana Kotur, predsjednica Saveza za rijetke bolesti RS.\nDalibor se prvi put prijavio na polumaraton 2016. godine, kada je u RS sprovedena kampanja kao i donatorsko veče za porodice koje imaju člana sa rijetkom bolešću.\n„Prijavio sam se da dam svoj doprinos na neki način, da se što više sazna o rijetkim bolestima i da na taj način pomognemo našim članovima“, kaže Dalibor.\nDo sada je istrčao tri polumaratona, pa i posljednju, nedavno organizovanu virtuelnu humanitarnu trku za Rijetke.\n„Da, ove godine sam istrčao, ali samo 10 kilometara, a trka je bila virtuelna, zbog situacije trenutne. Motiv su mi bila djeca oboljela od rijetkih bolesti, njihove patnje, bolovi i muke kroz koje prolaze od malena. Da se čuje za njih u široj javnosti, da se čuje za njihove probleme, ali i nerazumijevanje okoline“, dodaje Dalibor.\nUz ovo, on je angažovan i kao aktivista Saveza, gdje takođe, kako kaže, nastoji da pomogne u rješavanju tekućih problema.\n„Pomognem oko paketa pomoći, kao i nešto finansijski, koliko se može pomoći“, govori skromno.\nIpak, mnogo više o njemu će reći činjenica da bol koju osjeća kao roditelj djeteta sa rijetkim oboljenjem, na sve moguće načine želi da umanji drugim onima koji su u istoj situaciji.\n„Jer to je čovjek koji je svoj dio, koji je kao radnik u zdravstvu tokom pandemije dobio od države, podijelio drugim porodicama oboljelih“, dodala je predsjednica Saveza za rijetke bolesti RS.\nDeset kilomtara koje je istrčao ove godine i dalje čekaju da ih neko kupi i na taj način donira sredstvo za rad i aktivnosti Saveza za rijetke bolesti RS.\n„Nisam uspio još prodati kilometre, predao sam u svoju firmu, a ponudio je i Branislav iz Saveza na više adresa. Ako i ne uspijemo, moje dijete će otkupiti od svoga tate i uplatićemo Savezu“, pojašnjava Dalibor.\nMožda je baš ovo prilika da i vi, kupovinom njegovih kolimetara, Savezu pružite ruku podrške. To takođe možete učiniti i pozivom na broj 1433, koji je aktivan do kraja avgusta, pri čemu donirate jednu marku Savezu.\nNa taj način ćete se pridružiti brojnim pojedincima, udruženjima i organizacijama, među kojima su i kompanije „Novo RS“ i „RSA Gaming“, članice grupacije „Novomatic“ u Republici Srpskoj, koje su zajednički donirale sredstva za realizaciju kampanje „Budi ruka podrške“.\n1433 donacija humanitarna akcija humanitarna pomoć kupi kilometre maraton Savez za rijetke bolesti RS trka


Zorana Mihajlović: Đilas još jednom pokazao da ga zanima samo lično bogaćenje - Izazov\nZorana Mihajlović: Đilas još jednom pokazao da ga zanima samo lično bogaćenje\nNovi magazin 10. januara 2018. 20:47\nMinistarka građevinarstva, saobraćaja i infrastrukture Zorana Mihajlović ocenila je danas da je bivši gradonačelnik Beograda Dragan Đilas izjavom da je koncesija za aerodrom „Nikola Tesla“ loš posao, još jednom pokazao da je zainteresovan isključivo za lično bogaćenje.\n„Ako Đilas za koncesiju, dobijenu na javnom pozivu, koja obezbeđuje 732 miliona evra investicija i ubrzani razvoj aerodroma u narednih 25 godina, sigurna radna mesta za zaposlene i 501 milion evra prihoda za građane i državu, kaže da je loš posao, to samo pokazuje da je za njega dobar posao samo onaj koji mu omogućava da se lično obogati“, navela je Mihajlović u saopštenju.\nOna je ocenila da je Đilas, dok je DS bio na vlasti, menadžerske sposobnosti pokazao „po tome koliko su rasli profiti njegove firme“, a da su za to vreme gradskom budžetu i gradskim preduzećima rasli dugovi.\n„Koliko su Đilas i njegove kolege iz DS-a dobri menadžeri, imali smo priliku da vidimo i po tome što su ostavili JAT sa gubitkom od 74 miliona evra i 1.500 radnika, a danas imamo zdravu kompaniju Er Srbija sa skoro 2.600 radnika“, navela je ona.\nČadež: U narednih pet godina moguće je smanjiti oporezivanje zarada na…


Web dizajn cene - DEF3\nDo idealnog rešenja uz pristupačne cene.\nCene web dizajn usluga\nCilj nam je da kreiramo cenu koja odgovara i Vama i nama. Svaki web sajt je drugačiji i na osnovu kompleksnosti Vašeg zahteva formira se i cena web sajta. Do cene možemo doći nakon detaljnih informacija dobijenih od Vas nakon sastanka ili putem mejla.\nPosle analize svih informacija koje ste nam Vi dali i u nekim slučajevima posle našeg prikupljanja dodatnih informacija, formiramo cenu i zadajemo rokove za izradu web sajta. Postoji veliki broj kompanija koje cene izrade sajtova raspoređuju po raznim kategorijama koje se odnose na broj stranica, kontakt forme, responsive design i još neke stvari, ali određivanje cena po tim faktorima ne može biti realno.\n>> Web dizajn cene <<


Venera u Vagi - "Ne želim da budem sama" - ASTROLOGIJA ASTRO HOUSE - Jelena Studen Vojvodić\nVenera u Vagi – „Ne želim da budem sama“\nVenera u Vagi u horoskopu žene je simbol ženstvenosti, ali ne zaboravite da se ispod ove ženstvenosti krije i jedan oštar um i dok se budete usredsredili na njen izgled, ona razmišlja kako može da vas zavrti oko malog prsta. To je zbog toga što verovatno niste očekivali da neko može biti tako privlačan, ženstven, šarmantan i koketan, a istovremeno i „ume da razmišlja.“ Venera u Vagi u horoskopu muškarca, govori na potrebu za lepotom i estetikom, kao i na potrebu da bude okružen devojkama i ženama, jer u najdirektnijim iskustvima sa njima, može osetiti uživanje i zadovoljstvo.\nS obzirom da Saturn ima povoljno dostojanstvo u znaku Vage, onda i Venera u Vagi očekuje život, koji će joj prvenstveno doneti iskustva kroz partnerske odnose, jer samo iskustvo i zrelost mogu biti put do harmoničnog i stabilnog odnosa. Ako ste spremni da podelite sa njom neku vašu tajnu, ona vas neće odati (bar dok ste zajedno), zato što joj je veoma stalo da održi odnos, jer bi u suprotnom sebe dovela u komplikovane okolnosti, koje mogu da je ostave bez partnera ili koje mogu da destabilizuje odnos. Zbog toga, Venera u Vagi uvek razmišlja i jako dobro odmerava, pa i ako ima nešto da vam kaže što joj se ne dopada ili što vam je zamerila, sačekaće za to neki povoljan trenutak ili će vam reći kada budete bili sami. Ne zaboravite da je Venera u Vagi uvek dobar taktičar, zato što Merkur i Saturn u ovom znaku imaju povoljno dostojanstvo. Dok i razmišlja kako bi vam najrađe ovog trenutka sasula sve u lice, ona će se i dalje dok ste u društvu ljubazno osmehivati i čekati trenutak da dođete kući ili da ostanete sami. Zbog toga i kada joj nije po volji, ona će izgovarati, „Da, dragi…“ ili „Pa, to je baš lepo…“, jer neće dozvolititi da bilo ko drugi primeti kako je izbačena iz ravnoteže. Venera u Vagi se uvek turudi da u javnosti ili pred svojim prijateljima i u društvu, svojom finoćom, taktom i odmerenošću, uvek pokaže kako kod vas sve štima onako kako treba čak i ako u tom trenutku to nije tako.\nMožete da budete jako besni i ljuti, ali ako vam u tom trenutku Venera u Vagi uputi osmeh – potpuno će vas razoružati, umiriti, omekšati i onda vam je još samo ostalo da se istopite. I, dok se budete toplili, ona će razmišljati „Moj osmeh je najmoćnije oružje koje imam.“\nVenera u Vagi voli da se druži i da bude okružena prijateljima, jer je Vaga vazdušni znak, ali isto tako voli i da priča, a reči su uglavnom sladunjave, lepe i lepršave. Nikad joj nije teško da deli komplimente, jer Merkur ovde ima povoljno dostojanstvo, a Merkur uvek mora da progovori samo što ovde progovara kroz Veneru. Venera u Vagi sve dobro odmerava na svojim sastancima, kao i u kontaktima, jer Saturn ima povoljno dostojanstvo u ovom znaku, tako da je Venera u Vagi vrlo oprezna. Zbog toga će provesti i nekoliko sati pred ogledalom pre nego što izađe, jer sve na njoj mora biti dobro odmereno. U slučaju da nije njen dan, kupite joj neki poklon, uputite joj lepu reč ili kompliment, pozovite je da izađete i da se zabavite, pozovite je u društvo, odvedite je na koncert ili izložbu. Možete je i oraspoložiti, tako što ćete je poslati kod frizera, kozmetičara ili u neki šoping, jer je uvek obraduje lepa fizura, dobar parfem ili lep komad garderobe. Ako od vas traži da provodite više vremena sa njom, a vi ne možete jer ste poslovno zauzeti, upišite je na ples, slikanje, pevanje ili na seminare i radionice tipa „Kako učiniti odnos trajnim i stabilnim“ ili „Kako zadržati lepotu i u zrelim godinama“\nVenera u Vagi uživa ako je okružena lepotom, skladnim linijama i formama, kao i u prijatnim i lepim ambijentima. Ona uživa u lepoti u spoljnjem okruženju, ali uživa isto tako i sebe da ulepšava i zato joj je potreban „keš“ ili posao. Tada može sebi da kupuje garderobu, nakit, lepe i umetničke predmete, zatim da izađe i da se zabavlja ili otputuje na neko mesto gde će biti potpuno opuštena i uživati u lepoti predela i mesta gde je odsela. Kada putuje najčešće bira udoban prevoz i sa što manje stresa i presedanja, jer je za Veneru u Vagi najosnovnije pitanje „Da li se osećam udobno i prijatno?“ Ona sa osmehom pakuje u kofer cipele i garderobu za izlazak, jer se bez toga retko kada usuđuje na put, posebno ako ostaje duže, a onda idu i kreme za negu lica i tela, mirišljava kupka, šminka i dezodoransi.\nMoguće je da ćete u njenoj sobi pronaći neku notnu svesku, koja je ostala još iz detinjstva, muzički instrument na kojem je svirala, sliku koju je oslikala, ikebanu koju je napravila, goblen, vez ili crteže nekih modnih detalja. Ali, uvek će se razboleti kada bude prolazila ružnim, starim, prljavim i siromašnim krajevima i neće hteti da poveruje da na ovom svetu postoji nešto suprotno od lepote.\nVenera u Vagi nije rođena da bude sama i njena osnovna potreba da je da ima partnera. Isto tako, najviše joj leži timski rad, pa zato često traži partnerstvo i u poslu. jer razmišlja da su najveće vrednosti u timskim i zajedničkim poslovima. Ona kaže „Zadovoljstvo može da se pronađe i u poslu i najlepše je kada radost i zadovoljstvo možeš podeliti sa drugima.“ Kada Venera u Vagi i odlazi ili ostavlja, ona će to izvesti fino, kulturno i diplomatično, pa se ne treba iznenaditi, ako vam i u takvom trenutku kaže „Lepa ti je frizura“ ili „Draga moja, došlo je vreme da se raziđemo“. I, sigurno misli da je u takvom trentku u pravu, jer ko to može bolje i ispravnije da procenjuje od nje, pa ona je u znaku u kojem je Saturn egzaltiran, a kada vas bude jednog dana slučajno srela, neće okrenuti glavu, već će vam opet uputiti osmeh i neku lepu reč.


Kubanska opozicija ne odustaje od protesta uprkos zabrani - Impuls\nObjavljeno: Srijeda, 13 Oktobar 2021 10:36\nKubanska opozicija nije odustala od poziva na protest 15. novembra ni posle vladine zabrane okupljanje uz optužbe da one izazivaju promjenu režima uz podršku Vašingtona.\n"Petnaestog novembra naša lična odluka će biti da protestujemo građanski i mirno za naša prava", objavila je sinoć preko Fejsbuka grupa Arhipelago, koja je uputila poziv na proteste.\nKako se dodaje, odgovor vlasti je pun lažnih tvrdnji i kleveta i "predstavlja zločin".\nJuče prije podne kubanska vlada je saopštila organizatorima da odbija da im da odobrenje za okupljanje.\nIsti odgovor je dat za Havanu i šest provincija od ukupno 15 provincija u zemlji, gdje je tražena dozvola za održavanje demonstracija "protiv nasilja", "za oslobađanje političkih zatvorenika" i "za promjene".\nU Vašingtonu je Stejt department reagovao pozivom vladi u Havani da poštuje slobode i osnovna prava kubanskog naroda.


Ostalo Arhive - Stranica 2 od 84 - Admiral Bet SPORT\nKenet Farid karijeru nastavlja u Kini\nAuthor Marko ĐinđićPosted on 7. novembra 2019. 15:50 7. novembra 2019. 15:03\nKrilni centar Kenet Farid oduševio nas je svojim igrama na Svetskom prvenstvu 2014. godine, mislili smo da će biti bitan igrač u NBA ligi, ali pet godina kasnije za...\nTepić napustio Vareze posle tri utakmice\nAuthor Marko ĐinđićPosted on 6. novembra 2019. 22:10 6. novembra 2019. 22:07\nSrpski košarkaš Milenko Tepić napustio je italijanski Vareze posle tri odigrane utakmice. Vareze objavljuje da je postignut sporazumni raskid ugovora sa Milenkom Tepićem. Zahvaljujemo se igraču na zalaganju u...\nVlada ne dâ garancije – Grci odustali od kvalifikacionog turnira\nAuthor Nemanja ĐorđevićPosted on 6. novembra 2019. 10:50 6. novembra 2019. 10:51\nKošarkaški savez Grčke saopštio je da neće podneti kandidaturu za kvalifikacioni turnir za Olimpijske igre u Tokiju naredne godine. Iako su čelnici Saveza predali potrebnu dokumentaciju za kandidaturu, vlada...\nAnđušić ostaje u Francuskoj do kraja sezone\nAuthor Stefan CvetkovićPosted on 5. novembra 2019. 12:44 5. novembra 2019. 14:40\nSrpski košarkaš produžio je ugovor sa francuskim timom JL Buržom. Danilo Anđušić je pred start sezone postao član francuske ekipe na kraktoročnom ugovoru, ali je svojim dobrim partijama izborio...\nAuthor Stefan CvetkovićPosted on 4. novembra 2019. 19:39 4. novembra 2019. 19:36\nBivši plejmejker Majami Hit Mario Čalmers, novo je pojačane grčkog AEK-a. 33-godišnji Amerikanac prošle godine igrao je za Virtus Bolonju sa kojom je osvojio košarkašku Ligu šampiona. Ovog leta...\nČetvrti vezani poraz Zenita, CSKA lako do treće u nizu\nAuthor Stefan CvetkovićPosted on 4. novembra 2019. 18:27 4. novembra 2019. 18:10\nZenit je ostvario četvrti poraz u VTB ligi, dok je moskovski CSKA lako slavio i došao do trećeg vezanog trijumfa. Zenit je poražen od Astane posle produžetka sa 109:108....\nAuthor Marko ĐinđićPosted on 4. novembra 2019. 16:00 4. novembra 2019. 14:54\nEkipa Svetislava Pešića drži prvo mesto u španskoj ACB ligi i drugo mesto u Evroligi, ali možda bi sve to bilo i još lakše, da povrede nisu krenule od...\nVirtus lako do 7-0\nAuthor Stefan CvetkovićPosted on 3. novembra 2019. 19:59 3. novembra 2019. 20:01\nTim Saše Đorđevića lako je došao do nove pobede u italijanskom šampionatu i ostao stoprocentan posle sedam utakmica. Virtus je na gostovanju Ređo Emiliji slavio sa 79:59. Đorđevićev tim...\nAuthor Marko ĐinđićPosted on 2. novembra 2019. 11:15 2. novembra 2019. 11:15\nKineska CBA liga poznata je i kao Ol-star liga, gde se igra na veliki broj poena i gde uglavnom igrači iz NBA, koji nisu više za najjaču ligu sveta,...\nOčekivano: Mirotić najbolji u oktobru\nAuthor Marko ĐinđićPosted on 28. oktobra 2019. 17:20 6. novembra 2019. 11:20\nNikola Mirotić je i dalje NBA kalibar, ali odlučio je da pojača Barselonu i da dominira u evropskoj košarci. Igra sjajno u Evroligi, ali i u ACB ligi, gde...


Montesolar zakasnio sa garancijom za gradnju solarne elektrane u Ulcinju – Bankar.me\nNovember 13, 2018 CRNA GORA, ENERGETIKA, SVE VIJESTI Leave a comment\nKonzorcijum Montesolar, koji je bio jedan od tri ponuđača na oglasu za gradnju solarne elektrane na Briskoj gori u Ulcinju, izmijenio je sadržaj dostavljene dokumentacije nakon otvaranja ponuda što, prema ocjeni Tenderske komisije, nije ispravno.\nPrema izvještaju Komsije, koji je usvojila Vlada na posljednjoj sjednici, Montesolar je tražio izmjenu roka važenja bankarske garancije, tek nakon njenog dostavljanja.\nKonzorcijum je to učinio dopunskim pismom banke od 14. septembra, iako je rok za dostavljanje ponuda bio zaključen 11 dana ranije.\n“Bankarska garancija u okviru ponude Konzorcijuma Montesolar, čiji je prevod dostavljen, nije ispravna, s obzirom da njen rok važenja nije u skladu sa rokom propisanim tenderskom dokumentacijom, što predstavlja suštinsku izmjenu ponude”, navodi se u zapisniku sa sjednice Tenderske komisije održane 18. oktobra.\nFrancuska banka Credit Industriel et Commercial je na zahtjev Montesolara unijela izmjenu i dopunu bankarske garancije tako što je rok važenja produžen do 2. januara naredne godine.\nKonzorcijum, koji čine crnogorske firme Bemax i Sanderland i dvije kompanije iz Francuske i SAD-a, krajem oktobra tražio je izuzeće ministarke ekonomije Dragice Sekulić, predsjednice Tenderske komisije, iz postupka gradnje solarne elektrane. Predstavnici Montesolara su odluku Komsije, kojom su Elektroprivreda i finski Fortum izabrani kao prvorangirani ponuđači, ocijenili kao netransparentnu i sklonu kršenju procedura.\n“Ponuđač Montesolar tražio je da otvaranje ponuda bude javno, što je Tenderska komisija odbila i zaključila da će ponude biti stavljene na uvid nakon donošenja odluke o pobjedniku, što je bilo planirano 3. oktobra. No, ni nakon donošenja odluke koja je prolongirana za dvije nedjelje, Komisija nije dozvolila uvid u prispjele ponude i u zapisnike sa sjednica”, naveli su iz konzorcijuma.\nVlada je početkom mjeseca odbila zahtjev za izuzećem Sekulić, ocijenivši Montesolarov postupak kao neosnovan i neprimjeren pokušaj pritiska na izvršnu vlast, te kao flagrantnu zloupotrebu instituta izuzeća.\nPOJMOVImontesolar briska gora solarna elektrana briska gora\nPrevious UNESCO će za dva mjeseca predstaviti preporuke o Tari\nSljedeći Cineplexx najavljuje veliku ekspanziju na Balkanu\nPrvi kilovati sa Briske Gore krajem 2021. godine\nEPCG počinje da gradi najveću solarnu elektranu u Evropi\nDržavna zemlja na Briskoj Gori u zakup za 33 centa po kvadratu


Biljana Živančević, Novak Grujić\nBiljana Živančević, Novak Grujić | 21. okt 2017.\nČlanovi stručne komisije koja je veći deo od 73,9 miliona dinara na konkursu za sufinansiranje medijskih projekata Grada Beograda dodelila muzičarima i medijima bliskim gradskim vlastima odbili su da obrazlože svoje odluke o dodeli sredstava, između ostalih i onu o odbacivanju jedinog projekta o istraživanju korupcije.\nNaime, Pištaljkin projekat o istraživanju korupcije u gradskoj upravi članovi komisije su odbili uz sledeće obrazloženje: „Projekat se bazira na istraživanjima koja ne sadrže jasne činjenice koje bi bile od interesa za građane Beograda. Takođe, u projektu nisu identifikovane i definisane potrebe ciljnih grupa“.\nNovinari Pištaljke juče su probali da dobiju objašnjenje stava da istraživanje korupcije u gradskoj upravi nije tema od interesa za Beograđane, ali samo dan nakon objavljivanja rezultata konkursa većina članova komisije koja je raspolagala novcem Beograđana nije bila raspoložena za razgovor. Neki su već zaboravili šta su radili, neki posle postavljenog pitanja samo zalupili slušalicu, a drugi jednostavno isključili mobilne telefone.\nO raspodeli novca beogradskim medijima odlučivala je komisija u sastavu Ferenc Berček, Vladimir Jovanović, Marija Stamenić, Dragana Milovanović i Nebojša Radošević. Gradske vlasti odbile su predlog najvećeg novinarskog udruženja u zemlji, Udruženja novinara Srbije, da član komisije bude Ljiljana Smajlović i u komisiju uvrstile javnosti nepoznate „medijske stručnjake“.\n← UNS: Grad Beograd zloupotrebio konkurs za projektno sufinansiranje medija\nPašalić: Stanje u medijima zavisi od tranzicionog tržišta →